Ko šta radi i čime se bavi?\nAutor Tema: Ko šta radi i čime se bavi? (Pročitano 7371 puta)\nOdg: Ko šta radi i čime se bavi?\n« Odgovor #45 poslato: 27 Februar 2019, 20:04:30 »\nnesto kao Drill Junkie samo je kod mene rec o vodnom saobracaju: Dunav, Sava, Tisa i kanali.\nTako da kada psujete ( ovi sto pecaju po kanalima) brod kada prolazi znajte da sam ih ja poslao, a oni jadnici samo rade svoj posao, koji sam i ja do pre 10 godina radio .Sada sam kancelarijski pacov i na vodu idem samo da uzivam i pecam.\n« Odgovor #46 poslato: 27 Februar 2019, 20:47:47 »\ndiplomirani masinski inzenjer, cim sistemi, projektovanje... od plastike do 20mm lima :D i ponosni ucesnik u razvijanju HIT hranilica\n« Odgovor #47 poslato: 27 Februar 2019, 21:08:19 »\nPo vokaciji diplomirani ekonomista, duže vreme bez redovnog posla , radim svašta, između ostalog bavim se i internet prodajom knjiga, borim se nakako...\n« Odgovor #48 poslato: 27 Februar 2019, 21:28:51 »\nRadim u armiji, i ako vam budem nekada trebao to nece biti dobro, ili cete biti kod mene u rezervi ili cu da vas spasavam iz neke elementarne nepogode :D\n« Odgovor #49 poslato: 27 Februar 2019, 21:37:02 »\nZemljoradnik... Posle 20god. rada na imanju spakovao kofere. Sad radim kao traktorista ili od viljuskara do kombajna...\nPored posla nevolim nista vise da radim,jedino igram sach.\n« Odgovor #50 poslato: 27 Februar 2019, 21:53:25 »\nRadim u Vojsci Srbije..Vojni službenik..Šta,gde,kako,zbog čega..Vojna tajna..\n« Odgovor #51 poslato: 27 Februar 2019, 22:11:53 »\nProfesionalni vatrogasac 23 godine.\n« Odgovor #52 poslato: 27 Februar 2019, 22:21:16 »\nProfesionalni vatrogasac i suvozač u novom crvenom MANU\n« Odgovor #53 poslato: 27 Februar 2019, 22:44:54 »\nU prevodu dizajniram, analiziram, preporucujem i programiram kako neki sajt, forum, aplikacija treba da izgleda i radi.\n« Odgovor #54 poslato: 27 Februar 2019, 23:51:17 »\nNisam ni sumnjao da ste ovako potkovani vukovi...\nZivi bili i puno napretka u karijerama uz puno druzenja na vodi.\n« Odgovor #55 poslato: 28 Februar 2019, 00:07:43 »\nKao i Orka, vojni službenik, evo već 34 godine. Da sam znao da ću ovoliko zaglaviti u Vojsci, otišao bi svojevremeno na Vojnu akademiju i bar imao neku normalnu karijeru.\n« Odgovor #56 poslato: 28 Februar 2019, 21:59:23 »\nradio kao klinac po hladnjačama, magacinima, od fizikalisanja do visokoregalnih viljuškara, kasnije 3.5 godine kao dispečar u medjunarodnom transportu (15 kamiona) i domaćem (30ak što naših što angažovanih sa strane). Od 2011. pratim i primenjujem propise vezano za stavljanje robe u promet (propisi, standardi, lab. analize, obeležavanje-kreiranje etiketa, saradnja sa ministarstvima). Što bi rekli mladi, regulatory affairs specialist. Najviše se trenutno bavim kozmetikom, ostalim predmetima opšte upotrebe, malim kućnim aparatima, baterijama, hranom... a bilo je i hemikalija, dijetetike....\nInače sam u trasnportu toliko oguglao na stresne i krizne situacije, da se sada sa svakom situacijom nosim sa lakoćom\nSpojene poruke: 01 Mart 2019, 08:05:22\nzaboravih da napišem, kući se bavim baštovanstvom i voćarstvom za naše potrebe. Težim održivom uzgajanju i u skladu sa prirodom, bez hemije i veštačkih djubriva\n« Odgovor #57 poslato: 01 Mart 2019, 11:07:16 »\nRadim u Javnom Preduzeću, kao lice za bezbednost i zdravlje na radu i zaštitu od požara. Po zanimanju dipl.inžinjer zaštite na radu. Takođe, bavim se muzikom, bubnjar sam u jednom uspešnom bendu. Svoj prvi dzeparac zaradio sam u 7. razredu, odnosno sa 13 godina.\n« Odgovor #58 poslato: 01 Mart 2019, 12:39:48 »\nInzenjer poljoprovrede, radim u jednoj zadruzi kao poslovodja-tehnolog..A kod kuce se takodje bavim poljoprivredom i stocarstvom.\n« Odgovor #59 poslato: 01 Mart 2019, 12:40:17 »\nDezinsekcija i deratizacija.


Ivan Đoković na tradicionalnoj gastronomskoj konferenciji ,,Moja Kravica Food Talk 2018″ o tradicionalnom i revolucionarnom aspektu savremene gastronomije, brendiranju turističkog proizvoda i osvajanju novih turističkih tržišta – Покрајински секретаријат за привреду и туризам\nNovi Sad, 8. jun 2018. – Hotel ,,Sheraton” je danas bio domaćin šeste po redu tradicionalne gastronomske konferencije pod nazivom ,,Moja Kravica Food Talk 2018″, na čijem su otvaranju učestvovali potpredsednik Pokrajinske vlade i pokrajinski sekretar za privredu i turizam,Ivan Đoković, šef Pregovaračkog tima Srbije sa EU,Tanja Miščević, Nj.E. ambasadorka Izraela u Republici Srbiji, Alona Fišer Kam, i član Gradskog veća za privredu i turizam Grada Novog Sada, Milorad Radojević.\nI ove godine, kao i prethodnih, ,,Moja Kravica Food Talk 2018″ okupio je gastronomske i vinske stručnjake iz čitavog regiona, a u prisustvu predstavnika Republičke i Pokrajinske vlade, Grada Novog Sada, ambasada, javnih ličnosti, blogera, medija i domaćih proizvođača hrane.\nIvan Đoković je naglasio da je osnova turizma u AP Vojvodini upravo gastronomija, koja zajedno sa vinom, vinskom kulturom i kulturno-istorijskim objektima bi trebalo da doprinese daljem razvoju naše pokrajine, prevashodno posmatrano sa aspekta turizma, ali i sveobuhvatnoj reputaciji, odnosno imidžu, koju bi trebalo da kreiramo na svetskim turističkim tržištima.\n,,U svetu već uveliko postoje nove tendencije u razvoju kulinarskog i gastro turizma. Upravo konferencije poput Food Talk-a doprinose da se kroz interakciju donosioca odluka, lokalnih samouprava, turističke industrije, ali i gastronomskih i kulinarskih stručnjaka i oblikuje novi turistički proizvod u Vojvodini. Ovakvi susreti pomažu da se razmene iskustva i mišljenja kako bismo doprineli oblikovanju turizma Vojvodine kao jednog brenda koji može postati konkurentan u narednim godinama”, istakao je Đoković, istakavši izuzetan značaj ovakvih manifestacija i njihov uticaj kako na privredu, tako i na turizam.\n,,Zasigurno će nove tehnologije, kojima se polako približavamo, svakako omogućiti da postojeći nivo kuhinje koji smo dostigli, podignemo na kvalitativno viši stadijum, a da sa druge strane sačuvamo tradiciju i kulturu te kuhinje. Ovo je arena u kojoj se bore mišljenja i svaki taj sukob izrodi neke nove ideje koje dalje oblikuju turizam, ali i aktivnosti i mere Sekretarijata u oblasti turuzma“, rekao je potpredsednik i resorni sekretar.\nPored toga, Đoković navodi da jedan od najvećih svetskih brendova ,,Sheraton“ u Novom Sadu svakako potvrđuje da je i sam grad prepoznata turistička destinacija, prestonica kulture i sedište najvećih evropskih festivala, mesto sastajanja turističke privrede, te proizvođača iz oblasti agroindustrije i vinarstva.\nMilorad Radojević ističe neophodnost da se više radi na na promociji i marketingu, kao i na kvalitetu proizvoda i edukaciji kako proizvođača, tako i potrošača, pri čemu je uoravo ova konferencija dobra prilika da se razmene novine, znanja i iskustva koja bi zasigurno našla i svoju primenu u praksi.\n,,Grad Novi Sad nastavlja da podržava lokalne proizvođače, organske, i one sa zaštićenim geografskim poreklom, jer smatramo da možemo da ponudimo kvalitet, i to je ono sa čim treba da nastupamo na tržištu”, rekao je Radojević.\nŠef Pregovaračkog tima Srbije sa EU, Tanja Miščević, naglasila je da kao država moramo biti sasvim svesni šta je to tradicionalno što posedujemo, da definišemo koji su to proizvodi kojima možemo da se ,,nametnemo“ na evropskom i svetskom tržištu, odnosno na koji način ćemo moći da garantujemo kvantitet, odnosno količinu i opseg izvoza, ali i kvalitet proizvoda koje imamo u Srbiji.\nJedan od najznačajnijih današnjih panela na konferenciji je svakako ,,Hello, Big Apple – Serbia is back!” – u okviru kojeg se razgovaralo sa srpskim proizvođačima hrane nakon čitave decenije ponovo nastupaju na ,,Fancy Food Show” u Njujorku, a ove godine su po prvi put dodeljene i ,,Food Talk Bestseller Awards” za prehrambene proizvode sa najboljom prodajom u proteklih dvanaest meseci.


Vesti online / Vesti / Zanimljivosti / VIDEO: NASA objavila film u boji o "sletanju Nju horajzonsa" na Pluton\nU odnosu na prošli, ovaj snimak je u boji: Pluton\nFilm je montiran od više od sto snimaka visokog kvaliteta koje je sonda snimila u leto 2015. godine.\nTada je letelica uspela da se približi patuljastoj planeti na minimalnu udaljenost od 12.500 kilometara.\nFotografija je bilo dovoljno da se montira video "sletanja“ na to nebesko telo.\nProšle godine NASA je objavila sličan video u kojem su upotrebljene crno-bele fotografije.\n* Evo ko je bio na "bahatoj" svadbi unuke ruskog milijardera\n* Švedska hitna pomoć vam gasi muziku u kolima\n* Tužni ste, evo kako da iznajmite rame za plakanje\nZANIMLJIVOSTI NASA otkriva: Grenlandsko kopno se spušta u sve topliju vodu\nZANIMLJIVOSTI Traži se osoba koja će nas braniti od vanzemaljaca, plata sjajna


Muzika i filmchevron_right\nROKERI S MORAVU - POMOZI BOZE\nLP PLOCA 5 OMOT 5 JUGOVIDEO YVP 18044 FOLK,WORLD & COUNTRY, PARODY,POP,FOLK A1.SKOCI RIBA PUSTA PA KITU U USTA A2.RADA LAMBADA A3.ZENO MOJA IZ PRVOGA BRAKA A4.OBOZAVAM DA SE BAKCEM SA ZENE A5.TURSO,TURSIJA B1.POMOZI BOZE B2.DVIJE KVARNE STOPERKE B3.DODJI MARO BUBO CICINA B4.STOJNA MOME UBAVO B5.BRISEM SUZE S ROLNU TOALET PAPIRA\nLP PLOCA 5 OMOT 4 SVE SE VIDI NA SLIKAMA KOJE SU AUTENTICNE JUGOVIDEO YVP 18044 FOLK,WORLD & COUNTRY, POP,PARODY,FOLK A1.SKOCI RIBA PUSTA PA KITU U USTA A2.RADA LAMBADA A3.ZENO MOJA IZ PRVOGA BRAKA A4.OBOZAVAM DA SE BAKCEM SA ZENE A5.TURSO,TURSIJA B1.POMOZI BOZE B2.DVIJE KVARNE STOPERKE B3.DODJI MARO,BUBO CICINA B4.STOJNA MOME UBAVO B5.BRISEM SUZE S ROLNU TOALET PAPIRA\nRokeri S Moravu - Pomozi Bože, nova, neslušana ploča\nLP PGP RTB 1990 Omot 5- Ploča 5 Stanje ploče mint nova, neslušana ploča Tracklist A1\tСкочи Риба Пуста Па Киту У Уста A2\tРада Ламбада A3\tЖено Моја Из Првога Брака A4\tОбожавам Да Се Бакћем Са Жене A5\tТуршо, Туршија B1\tПомози Боже B2\tДвије Кварне Стоперке B3\tДођи Маро, Бубо Чичина B4\tСтојна Моме Убаво B5\tБришем Сузе С Ролну Тоалет Папира Kupljene ploce saljem iskljucivo kao vrednosno pismo, vise primeraka kao paket. Pouzecem ne saljem.\nRokeri S Moravu – Pomozi Bože\nStanje: Kaseta 5-, Omot 4++ ------------------------- Rokeri S Moravu – Pomozi Bože Label: Jugovideo – YVK 18035 Format: Cassette, Album Country: Yugoslavia Released: 1990 Genre: Pop, Folk, World, & Country Style: Folk, Parody Tracklist A1\tСкочи Риба Пуста Па Киту У Уста A2\tРада Ламбада A3\tЖено Моја Из Првога Брака A4\tОбожавам Да Се Бакћем Са Жене A5\tТуршо, Туршија B1\tПомози Боже B2\tДвије Кварне Стоперке B3\tДођи Маро, Бубо Чичина B4\tСтојна Моме Убаво B5\tБришем Сузе С Ролну Тоалет Папира\nRokeri S Moravu – Pomozi Bože LP PLOČA\nOMOT 4 PLOČA 4- Label: Jugovideo – YVP-18044 Format: Vinyl, LP, Album Country: Yugoslavia Released: 14 Mar 1990 Genre: Pop, Folk, World, & Country Style: Folk, Parody Tracklist A1\tСкочи Риба Пуста Па Киту У Уста A2\tРада Ламбада A3\tЖено Моја Из Првога Брака A4\tОбожавам Да Се Бакћем Са Жене A5\tТуршо, Туршија B1\tПомози Боже B2\tДвије Кварне Стоперке B3\tДођи Маро, Бубо Чичина B4\tСтојна Моме Убаво B5\tБришем Сузе С Ролну Тоалет Папира Credits Engineer – Željko Mitrović Performer [Musician] – Aca Vejnović*, Bora Dugić, Darije Vuleta, Dragan Tašković, Goran Janjić, Nikola Stefanov, Zoran Bahunec, Željko Mitrović Photography – Zoran Kuzmanović Vocals – Boris Bizetić, Zvonko Milenković* Written-By – Boris Bizetić Notes Recorded at studio PINK, Zemun. All tracks are numbered in the track lists (as on back cover, as well on labels) succeeding the songs from previous releases, so these are the songs No. 144 to No. 153, as follows (with their alternative titles written in Roman alphabet): A1: 144. Skoči Riba Pusta A2: 145. Rada Lambada A3: 146. Ženo Moja A4: 147. Obožavam Da Se Bakćem Sa Žene A5: 148. Turšo, Turšijo B1: 149. Pomozi Bože B2: 150. Dvije Kvarne Stoperke B3: 151. Dođi Maro, Bubo Čičina B4: 152. Stojna Mome Ubavo B5: 153. Brišem Suze S Rolnu Toalet Papira\nRokeri S Moravu – Sabrana Nedela 2 DUPLI CD\nOCENA 5 DUPLI CD Rokeri S Moravu – Sabrana Nedela 2 Label: Hi-Fi Centar – CD 20207 Format: 2 × CD, Album, Compilation Country: Serbia Released: 2004 Genre: Pop, Folk, World, & Country Style: Parody, Folk Tracklist 1-1\tKrkenzi Kikiriki Evri Dej 1-2\tMilojko 1-3\tCrna Krava - Belo Mleko 1-4\tDigidaj, Digidaj 1-5\tBluz Dibiduz 1-6\tBrišem Suze S Rolnu Toalet Papira 1-7\tJe` Si Krštena Bre Ženo 1-8\tRep Repa 1-9\tŠajkača Mi Preko Oči Pala 1-10\tDrakula 1-11\tPuš Puš 1-12\tBol Boluje Žikina Kobila 1-13\tE Pe Pe Kolo 1-14\tDve Debele Vole Mene 1-15\tOdmor U Grčku 1-16\tKad Se Vrnem Iz Frankfurt Na Majnu 1-17\tDiskusija 1-18\tMoj Crni Životije 1-19\tU Našega Rajka Golema Svirajka 1-20\tŠto Si Me Prebila 1-21\tŽelje, Čestitke I Pozdravi 2-1\tJa Tarzan A Ti Džejn 2-2\tČorbas Pasulj Volem 2-3\tPolka 2-4\tKod Đoku U Disko 2-5\tOle,Ole 2-6\tZanoktice Grickam A Nokti Preskačem 2-7\tTuršo,Turšija 2-8\tRada Lambada 2-9\tPiroćanski Ća Ća Ća 2-10\tPenzija Mi Mala 2-11\tJao Druže Milicioneru 2-12\tCmok Cmok 2-13\tSukijaki 2-14\tĆu Se Kačim 2-15\tSrbija Se Umirit Ne Može 2-16\tArmonika Dugmetara 2-17\tLadne Sarme Na Plitkom Tanjiru 2-18\tJaja,Jaja 2-19\tKura 2-20\tU Kladovo Na Centalu 2-21\tŽelje, Čestitke I Pozdravi Credits Arranged By – Boris Bizetić Lyrics By – Boris Bizetić Music By – Boris Bizetić Notes Dva kontakt diskonta za male pare Barcode and Other Identifiers Barcode: 8 606004 829917\nRokeri S Moravu – Sabrana Nedela 3XDUPLI CD BOX SET\nLabel: Hi-Fi Centar – CD 20206 Format: 2 x CD, Album, Compilation Country: Serbia Style: Parody, Folk Sabrana Nedela 1 Tracklist 1-1 Stojadinka Ovce Šisa 1-2 Tango Javorka 1-3 Moj Se Pevac Spanđo Sa Tvoju Kokošku 1-4 Kraljević Marko 1-5 Keskese 1-6 Devet Sati Udara 1-7 Tepsija 1-8 Mister Drajver 1-9 Ševa 1-10 Vruće Pivo-Ladna Supa 1-11 Volem Te Stojanka 1-12 Visok Datum A Ja Cura Mala 1-13 Milka Nosi Čarapu Od Svilenu Bubu 1-14 Stojna Mome Ubavo 1-15 Daj Mi Majko Milionče 1-16 Darinka Carinka 1-17 Dve Gajbe Piva 1-18 Kreketuše Krekeću 1-19 Ujs Bre 1-20 Đe Oženi Ženu Milicajca 1-21 Želje, Čestitke I Pozdravi 2-1 Turio Ljubiša Pivo Da Se Ladi 2-2 Dinastija 2-3 Daj Ribu 2-4 Bosiljka 2-5 Eržika 2-6 Kobac Juri Male Tice 2-7 Leblebija 2-8 Aerobik 2-9 Ne Čackaj Mečku 2-10 Dođi Draga U Vrnjačku Banju 2-11 Dvije Kvarne Stoperke 2-12 Drk Drk 2-13 Eci Peci Pec 2-14 Kelneri 2-15 Šamšula 2-16 Svi Smo Dužni 2-17 Prvo Skoči, Ondak Kaži Hop 2-18 Milanka 2-19 Obožavam Da Se Bakćem Sa Žene 2-20 Si Senjor 2-21 Želje, Čestitke I Pozdravi Sabrana Nedela 2 Tracklist 1-1 Krkenzi Kikiriki Evri Dej 1-2 Milojko 1-3 Crna Krava - Belo Mleko 1-4 Digidaj, Digidaj 1-5 Bluz Dibiduz 1-6 Brišem Suze S Rolnu Toalet Papira 1-7 Je` Si Krštena Bre Ženo 1-8 Rep Repa 1-9 Šajkača Mi Preko Oči Pala 1-10 Drakula 1-11 Puš Puš 1-12 Bol Boluje Žikina Kobila 1-13 E Pe Pe Kolo 1-14 Dve Debele Vole Mene 1-15 Odmor U Grčku 1-16 Kad Se Vrnem Iz Frankfurt Na Majnu 1-17 Diskusija 1-18 Moj Crni Životije 1-19 U Našega Rajka Golema Svirajka 1-20 Što Si Me Prebila 1-21 Želje, Čestitke I Pozdravi 2-1 Ja Tarzan A Ti Džejn 2-2 Čorbas Pasulj Volem 2-3 Polka 2-4 Kod Đoku U Disko 2-5 Ole,Ole 2-6 Zanoktice Grickam A Nokti Preskačem 2-7 Turšo,Turšija 2-8 Rada Lambada 2-9 Piroćanski Ća Ća Ća 2-10 Penzija Mi Mala 2-11 Jao Druže Milicioneru 2-12 Cmok Cmok 2-13 Sukijaki 2-14 Ću Se Kačim 2-15 Srbija Se Umirit Ne Može 2-16 Armonika Dugmetara 2-17 Ladne Sarme Na Plitkom Tanjiru 2-18 Jaja,Jaja 2-19 Kura 2-20 U Kladovo Na Centalu 2-21 Želje, Čestitke I Pozdravi Sabrana Nedela 3 Tracklist 1-1 Mali Miloica 1-2 Ajde Mala Pomogni Kolezi 1-3 Cico Veštico 1-4 Udao Sam Taštu U Bajinu Baštu 1-5 Traviata 1-6 Žalosan Sam Zato Pijem 1-7 Oklagija 1-8 Ćela Rok 1-9 Deso, Imaš Dobro Meso 1-10 Kafana 1-11 Satić Mali 1-12 Pomoravac 1-13 Ženo Moja Iz Prvoga Braka 1-14 Čaše Perem - Ruke Mi Prljave 1-15 Metak 1-16 Big Biznis 1-17 Navuko Sam Grdan 1-18 Srča Do Kolena 1-19 Oće Mi Se 1-20 Ne Ženi Se Jarane 1-21 Želje, Čestitke I Pozdravi 2-1 Picerija 2-2 Drma, Drma Plovak 2-3 U Tri I Deset Za Rumu 2-4 Švarceneger 2-5 Seks Na Eks 2-6 Sve Što Guske Pokakiše 2-7 Tufahija 2-8 Mika Iz Trstenika 2-9 Dušo Nemo Da Se Plašiš 2-10 Rani Kuče Pa Će Te Ujede 2-11 Karakondžule 2-12 Oj Lijepa Gorska Vilo 2-13 Ja Sam Mića Iz Kafića 2-14 Žika Kišobranac 2-15 Štrinken Drinken 2-16 Ruška Peruška 2-17 Čupavočka 2-18 Na Lepu Plavu Moravu 2-19 Lepa Seka 2-20 Laza I Sima 2-21 Želje, Čestitke I Pozdravi CD -dovi 4+,5-.VRLO DOBRI Buklet od 4 STRANE.MANJI TRAG OD ŽLJEBA KUTIJE.VRLO DOBRI + SPOLJNA KARTONSKA KUTIJA KOMPILACIJA THE BEST OF BOX SET 3 DUPLA CD


ETH $3.327 +0,11%\nBNB $495 +0,47%\nSOL $147 -0,48%\nPredsedavajući američke Komisije za hartije od vrednosti Džej Klejton potvrdio je da itirijum i kriptovalute poput njega nisu hartije od vrednosti.\nPredsedavajući američke Komisije za hartije od vrednosti (SEC) Džej Klejton, potvrdio je da itirijum (ETH) i kriptovalute poput njega nisu hartije od vrednosti pod zakonima SAD-a, izveštava neprofitna organizacija za istraživanje kripta Coin Center 12. marta.\nCitirajući pismo koje je napisao Klejton, Coin Center izveštava da je SEC osoblje otkrilo da ETH nije hartija od vrednosti pod zakonima SAD-a.\nU septembru prošle godine, Coin Center je radio sa američkim predstavnikom Ted Badom kako bi poslali zajednički potpisano pismo Klejtonu i pitali ga da li se slaže sa pristupom ETH-u od strane direktora finansija SEC-a Viliam Hinmena. Kao što je Cointelegraph izvestio u junu prošle godine, Hinman je izjavio u govoru da ETH u “njegovom trenutnom stanju” - u odnosu na trenutak kada je distribuiran tokom ICO-a -neće biti regulisan kao hartija od vrednosti.\nU njegovom odgovoru na pismo, 7. marta, Klejton je objasnio da se slaže da definicija digitalne imovine kao hartije od vrednosti “nije statično” i time može da se promeni tokom vremena.\nOn je dalje izjavio da digitalna imovina koja je prvobitno hartija od vrednosti, može kasnije da promeni svoj status “ukoliko se digitalna imovina prodaje ili nudi na takav način da više ne spada u tu definiciju.”\nNe pominjujući ETH, Klejton je rekao da su ga pitali da li se slaže “sa pojedinim izjavama koje se tiču digitalnih tokena u govoru direktora Hinmana juna 2018. godine.” On je zatim odgovorio sa opisom kako bi imovina mogla da se udalji od statusa hartije od vrednosti:\n“Slažem se sa objašnjenjem Hinmana o tome kako transakcija digitalne imovine ne bi mogla više da predstavlja investicioni ugovor [hartiju od vrednosti] ukoliko na primer klijenti ne bi više razumno očekivali da će osoba ili grupa izvršiti bitne upravljačke ili preduzetničke napore.”\nKrajem prošle godine, Klejton je takođe izjavio da ICO projekti “mogu biti efektivni” ali da “se moraju pratiti zakoni o hartijama od vrednosti”. Nedavno, komesar SEC-a Hester M. Pirs je zagovarao autonomnu regulaciju za kripto tržišta kad god je moguće.


VESTI NISU DOBRE ZA NJIHOVE NAVIJAČE: Real je stabilan, ali Barsa... | Happy BSC portal\nVESTI NISU DOBRE ZA NJIHOVE NAVIJAČE: Real je stabilan, ali Barsa...\nAli daleko od toga da ijednom klubu, posebno onima u rangu velikih i bogatih, kakvi jesu Barselona i Real, može da koristi ovakva situacija. Jer neigranjem utakmica stvaraju se enormni gubici. Mediji su izračunali da se lider i aktuelni šampion suočava sa gubitkom od bar 100 miliona evra, jer će u slučaju da se ne nastavi liga i Liga šampiona, ostati bez planiranih prihoda oko TV prava, kao i potencijalne zarade u samim takmičenjima. To je sudbina svih velikih klubova, ali mediji podvlače bitnu razliku između Reala i Barse u ovom trenutku.


Crna tačka kod Svrljiga: Ljudi stradaju, Putevi Srbije krive vozače – Nadlanu.com\nCrna tačka kod Svrljiga: Ljudi stradaju, Putevi Srbije krive vozače\nObjavljeno 24. maja 2013. / 10:01:35\nNajpre je prekjuče oko 8.10 u sudaru autobusa „Niš ekspresa“ i „golfa“ povređeno 13 ljudi, da bi isto veče i bukvalno na istom mestu došlo do sudara dve „astre“, posle čega su dve osobe prebačene u bolnicu!\nZbog učestalih udesa na Razbiglavi, često i sa smrtnim ishodom, ovo mesto od juče obezbeđuje i saobraćajna patrola iz Svrljiga, a Milija Miletić, predsednik opštine Svrljig, sazvao je vanrednu sednicu Saveta za bezbednost saobraćaja.\n– Opština je još krajem prošle godine zahtevala postavljanje dodatne signalizacije i „grebanje“ asfalta, što je 25. decembra prošle godine evidentirao i republički inspektor za saobraćaj. Pošto je reč o magistralnom putu, „Putevi Srbije“ su imali obavezu da završe posao za 120 dana, ali taj rok nije ispoštovan. Koliko još ljudi treba da pogine da bi neko uradio ono što mu je posao? – ogorčeno je zapitao Milija Miletić.\nU „Putevima Srbije“ tvrde da se nesreće događaju isključivo krivicom vozača, te da dodatna signalizacija nije potrebna.\n„Putevi“: Krivi vozači\n– Na toj lokaciji postavljena je sva zakonom predviđena saobraćajna signalizacija i sve mere koje smo preduzeli odobrilo je Ministarstvo saobraćaja. Naši nadzorni organi su nakon poslednjih udesa proverili stanje na terenu i obavestili nas da je uzrok nezgode brzina neprilagođena uslovima puta. Takođe, u toku je prikupljanje dokumentacije kako bi JP „Putevi Srbije“ pokrenulo postupak za nadoknadu štete protiv vozača autobusa jer je uništena ograda i deo znakova – saopšteno je iz „Puteva Srbije“.\nPovređeni vozač i suvozač iz „astre“\nPoslednja u nizu saobraćajki dogodila se u sredu oko 19.50.\n– Do udesa je došlo kad je, najverovatnije zbog brzine neprilagođene uslovima puta, vozač „astre“ M. S. iz aleksinačkog sela Kraljevo prešao na levu stranu kolovoza i sudario se s „astra karavanom“, za čijim je upravljačem bio S. M. (41) iz Svrljiga. Tom prilikom lakše povrede glave zadobio je vozač M. S., dok je LJ. V., koji je u „astri karavanu“ bio suvozač, pretrpeo povrede grudnog koša i nogu. Obojica su, posle ukazane lekarske pomoći u Domu zdravlja u Svrljigu, upućeni na dalju dijagnostiku u Klinički centar u Nišu – rekao je izvor Kurira.\ncrna tačkanesrećaputevi Srbijesaobraćajne nesrećesvrljig


Asset Lock ili zabrana transfera svojine se odnosi na sve finansijske odredbe koje osiguravaju da se svojina kompanija, usmerena na interes zajednice (uključujući i profit koji proizlazi iz njenih aktivnosti), koristi isključivo za dobrobit zajednice.\nDodata vrednost je poseban ili specijalan doprinos koji se ostvaruje kao rezultat neke naše (poslovne) aktivnosti. Tako na primer, socijalna preduzeća kroz svoj socijalni program mogu dodati vrednost kvalitetu javnih usluga ili boljem zadovoljavanju potreba svoje korisničke grupe, ali i uticati na povećanje socijalne kohezije u društvu.\nJavno-privatno partnerstvo (Public Private Partnership ili P3) predstavlja saradnju državnog i privatnog sektora u oblasti proizvodnje javnih dobara ili pružanja javnih usluga. Javni sektor je strana koja nudi takvu saradnju i ugovorom definiše vrstu i obim poslova koji se prenosi na privatni sektor. Saradnja je najčešće dugoročna, od 20 do 25 godina. Zagovornici ovakvog načina investiranja smatraju da su privatne kompanije često efikasnije od birokratskih javnih tela, dok kritika smatra da privatni sektor ne treba da se proširi u oblasti kao što su školstvo i zdravstvo, koji su tradicionalno u nadležnosti države.


Stefanović: Policija svojim ponašanjem treba da ulije poverenje (FOTO) | (Vesti - 13.03.2019) Novi Sad\n13.03.2019 u 17:59h\nIzvor: mojnovisad.com / Fotografija: Ministarstvo unutrašnjih poslova\nStefanović: Policija svojim ponašanjem treba da ulije poverenje (FOTO)\nPotpredsednik Vlade Republike Srbije i ministar unutrašnjih poslova posetio je u sredu 13. marta Centar za osnovnu policijsku obuku u Sremskoj Kamenici i razgovarao sa polaznicima i polaznicama 19. i 20. klase.\n- Naša uloga je da građanima obezbedimo sigurnost. Srbija je danas stabilna i sigurna zemlјa, zahvalјujući danonoćnom radu vaših kolega. Percepcija sigurnosti kod građana u mnogome zavisi od ponašanja policije, koja svojom pojavom i delovanjem treba da ulije poverenje i izazove poštovanje kod lјudi – rekao je ministar Nebojša Stefanović.\nMinistar je polaznicima rekao da je rad u policiji dinamičan, zahtevan i različit u zavisnosti od uprave ili jedinice rada.\n- Policijski službenici koji se bave javnim redom i mirom ne rade isto što i zaposleni na granici, kao što oni na granici ne rade isto što i kriminalistička policija ili Specijalna antiteroristička jedinica. Ali u svakom od tih zanimanja jedna stvar je ista. Od vas se očekuje da budete čestiti, ispravni, pošteni i vredni – istakao je Stefanović.\nMinistar je ukazao da trenutno u COPO obuku prolazi više od 1.300 polaznika i polaznica, što je najveći broj od vremena kada je postojala srednja škola unutrašnjih poslova.\n- Hoćemo da kvalitet obuke ne opada. Potrudili smo se da vaša obuka bude spojena sa praksom. Predavači će vam biti i lјudi iz posebnih jedinica, koji će vam preneti praktično znanje sa terena – naveo je ministar.\nStefanović je naglasio da je u Ministarstvu unutrašnjih poslova uspostavlјen sistem karijernog napredovanja koji vrednuje rezultate i daje priliku najbolјima da se iskažu, zbog čega je polaznicima poručio da nakon završene obuke, kada stupe u redove policije, nastave da rade na svom obrazovanju i usavršavanju.\nPovezane teme Centar za osnovnu policijsku obuku ministarstvo unutrašnjih poslova Nebojša Stefanović policajci sremska kamenica


Psihološki portret krize: Šta radimo kada ne znamo šta da radimo? - MediaSfera\nKriza, pandemija, socijalna izolacija su životne situacije koje nas vraćaju na činjenicu od koje često pokušavamo da pobegnemo: ljudska sudbina je uvek vezana za stepen neizvesnosti, iznenađenja, rizika i nepredvidljivog spleta događaja. Koliko god čvrsto čovek gradio oko sebe stabilnu konstrukciju svakodnevnog života, igra slučajnosti i verovatnoće uvek je prisutna.\nNaš narod je davno stvorio mitsku sliku tri vile suđaje, žene koje potpuno posvećene svom poslu, nezavisne od sveta, pletu detetovu sudbinu kao tkanje najvažnijih događaja koji će se odgravati kasnije u životu. Smatralo se da se ovaj važan proces odigrava neposredno pre detetovog rođenja i u prvih nekoliko dana po rođenju, pazilo se da se neka od suđaja ne uvredi, a narod je pokušavao da ih umilostivi darovima.\nTradicija uvek opisuje deo istine. Iako se rađamo ograničeni u fizičkom prostoru i vremenu, u porodici koja ima prošlost i ime, ipak, mi smo bića koja se neprekidno kreću u okviru otvorenog prostora događanja. Iako postoje okviri, granice u koje se naš život smešta, ma koliko nam se uske činile, u njima postoji dovoljno prostora za lično građenje, ličnu odgovornost prema vremenu i ljudima sa kojima delimo iskustvo sveta. Delovanje suprotnih sila uređenosti i slučaja koje čine naš život je prirodna situacija. Mentalno zdravlje podrazumeva ravnotežu u prihvatanju obe.\nKako duži boravak u zatvorenom prostoru, bez socijalnih kontakata, utiče na našu psihu, raspoloženje?\nČovek spada u bića koja su veoma duboko povezana sa socijalnim okruženjem, mi se kao jedini na planeti rađamo „nezavršeni“, bespomoćni, potrebna nam je pomoć da bismo uspostavili disanje, hranjenje, kretanje, da bismo aktivirali čitav repertoar ponašanja. Ne možemo bez drugih, povezani smo u porodice, grupe, prijateljsva, rodbinstva, kumstva, razrede, društva, narode…\nZbog toga je fizička distanca koja se od nas očekuje ovih dana i koja je uslov za prevazilaženje krize izazvane korona virusom sasvim neprirodna i nova za nas. Ona je suprotna od onoga čemu smo težili i što smo razvijali. Ono što vidim danas jeste da smo pobrkali izvesne termine: socijalna distanca znači da smo se u društvenom smislu udaljili od nekoga. To se od nas ne traži. Traži se fizička distanca, udaljenost u telesnom smislu a pri tome je moguće i potrebno očuvati socijalni kontakt.\nJedno od pozitivnih iznenađenja današnje krize je uloga dobre strane interneta i razvoja komunikacionih tehnologija – one nam omogućavaju da zadržimo socijalni kontakt i bogatstvo društvenog života uprkos fizičkoj distanci. Ono što našim precima nije bilo moguće, događa se danas: odvajanje fizičkog od socijalnog kontakta. Ostanimo društveno povezani, aktivni i negujući jer je to moguće uprkos fizičkoj udaljenosti.\nJoš jedan aspekt fizičke izolacije treba primetiti: naši životi se odigravaju u veoma različitim okolnostima, prostori u kojima smo primorani da budemo, kontakti koje ne možemo da biramo, načini života koje vodimo su veoma različiti i ljudi se nalaze pred izazovima. Skučen prostor, nedostatak komunikacionih sredstava, nedostatak finansijskih sredstava, postojanje zategnutih, potencijalno emocionalno eksplozivnih odnosa među ukućanima su faktori rizika, koji mogu da dovedu do pojačavanja patoloških ponašanja.\nMnogi potencijalni konflikti se izbegavaju tako što se razgovara sa prijateljima, rođacima, vršnjacima, širom grupom. Ukoliko ovo izostane stvara se polje rizika koje može da nanese bol ukućanima, a posebno slabijim karikama među njima – deci i starijim osobama. Odgovornost je dakle na domaćinima, na jačima u kući, onima koji mogu lakše da podnesu teret krize, na očevima i majkama. Kriza je vreme koje pruža priliku.\nAnksioznost je oblik neodređenog straha koji se javlja na takav način da nismo sigurni koja situacija, kakve okolnosti je izazivaju. Prema mnogim autorima koreni anksioznosti su veoma duboki, iz ranog detinjstva, i pošto se neko bolno iskustvo dogodilo rano ono počiva na dečijem, neracionalnom, nejasnom obliku mišljenja. Često se osobi čini kao da je taj strah nekakva samostalna sila koju ne umeju da kontrolišu, kao da ne dolazi iz njih samih, ponekom se vraća kao prisilna misao.\nStepen ovog osećanja može da varira od blage, jedva primetne brige koja nas stalno prati do neočekivanog napada panike, podrhtavanja, preznojavanja i lupanja srca. Anksioznost spada među najčešće oblike psiholoških smetnji, neki psiholozi veruju da većina ljudi (Frojd i Rajh su verovali da skoro svi) imaju ovaj blagi oblik smetnje i da se sa njom može živeti. Ali to ne znači i zdravo živeti. Moje iskustvo pokazuje da direktan rad sa strahovima najčešće ne urodi nekim velikim plodom.\nMožemo ukloniti neposredni simptom i ljudi će kratkoročno biti veoma zadovoljni, ali strah će se uskoro pojaviti preobučen u nešto slično. Ovo je zbog toga što emocija nije racionalna, naprotiv, naš razum često pokušava nasilno da je isključi iz iskustva. Ali emocija je posledica našeg života, ona je oblik stečenog doživljaja koji nas na nešto podseća, i ona ne može da se isključi prostom akcijom uma.\nTo znamo i iz ličnog iskustva: što se više trudimo da na nešto ne mislimo, to se pre ono vraća u svest. Jedan od najboljih načina rada sa strahom je prvo njegovo iskreno uviđanje (kod nas je, na primer, vaspitanjem, posebno muškarcima, zabranjeno osećanje straha), dakle čovek mora da prepozna svoja osećanja.\nPrepoznavanje pruža priliku da ga bolje upoznamo i prihvatimo kao deo sebe koji od nekuda potiče. Prihvatanje straha, brige, strepnje, neizvesnosti je ujedno i prihvatanje realnosti života. Tek tada smo stvarno odrasli kada osvestimo svoja osećanja, a posebno negativna kao što su strah, ljutnja, zavist, mržnja, tuga. Ne raditi na svojim osećanjima je isto što i gurnuti ružne stvari pod tepih i preneti ih na one koji nas vole i koji dolaze posle nas – naše potomke.\nStepen anksioznosti je stečen u ranom detinjstvu i vezuje se uz emocionalni stav majke i socijalne okoline deteta. Ona je negativno povezana sa dojenjem i nežnim ritualom hranjenja, na primer, majke koje su dojile svoju decu ujedno su stvarale atmosferu sigurnosti, obilja, smirenosti, prirodnosti (faza sticanja primarnog poverenja, po Eriksonu). Ovo prvo osećanje sigurnosti nas kasnije prati kroz čitav život, a slike događaja u kojima kasnije učestvujemo tumačiće se kroz ovaj filter. Zato su neki ljudi vedri i opušteni a drugi zabrinuti i kruti, iako imaju slične životne okolnosti.\nVilhem Rajh na primer, ukazuje na psihološku štetu koja se u porodilištima sistematski izaziva kada novorođenče odmah po rođenju odvajaju od majke i smeštaju u grupne boksove. Iako je pretrpelo šok rođenja, medicinski timovi i danas skoro nikad ne sačekaju da pupčana vrpca prestane da pulsira, da novorođenče postepeno pređe sa pupčanog na plućno disanje, da se nežno oslobodi fizioloških materijala koje telo odbacuje, da se ujednači temperatura medija u koji dete dolazi iz toplog medija majčinog tela i tako dalje.\nUmesto prvog kontakta po rođenju koji treba da bude pozitivan, dobija se gruba, negativna poruka – dete može da plače, traži, da je uplašeno – nezavisno od detetove potrebe, biće hranjeno kada to neko drugi odluči na način na koji odluči. Prva poruka koju smo tako dobili je poruka pasivnosti.\nDa li je izolacija u kojoj se nalazimo uticala da se pojača osećanje teskobe, strepnje?\nSigurno je da fizička distanciranost ne utiče dobro na psihološko stanje ljudi. Ali, kako sam rekla, možemo mnogo pomoći kroz negovanje odnosa, kada fizičku distancu amortizujemo ljudskim kontaktom, bilo da on dolazi kao glas iz telefona, lice iza maske, lik sa ekrana komjutera, dobra knjiga, muzika ili kao neko nevidljiv, a prisutan u psihološkom smislu. Ne moramo da imamo žive prababe da bismo se sećali njihovih mudrosti, neko za nas važan može da bude prisutan na mnogo različitih načina.\nNa nama je da smislimo načine na koje fizička distanca ne znači otuđenje od drugih ljudi – mnogi su otkrili da vole da pevaju, crtaju, prave fotografije, pišu kratke priloge, slikaju, sviraju… Na internetu sam skoro videla objavu koja govori: molim vas prestanite da me zamarate stvarima koje ste pomislili da znate da radite – ne pišite pesme, ne svirajte. Ja bih rekla nešto sasvim suprotno: baš je pogodno vreme da radite ono što ste želeli ali ste mislili da ne zaslužujete ili ne znate.\nŠta znači ne znati?\nSetimo se, dete prvo počne da imitra govor, ono brblja, uključuje se u dijalog sa odraslima, a tek kasnije nauči majčin jezik. Ono se baca u aktivnost, ono se angažuje. Čovek je kreativno biće koje ne zna šta zna, a znati znači biti aktivan bez obzira u šta vas uvređeni eksperti ubeđivali.\nBudite aktivni, probajte, pogrešite, bacite promašaj u đubre ili ga sačuvajte za reciklažu, probajte ponovo, malo promenite jednu stvar ne morate čitav svet, budite veselo nevešti, opišite svoju brigu poemom, otpevajte u kupatilu dosadu, nacrtaje zajedno sa detetom Marsovca koga niste sreli ali nameravate da to učinite, napravite amatersku dramsku predstavu samo za sebe ili svoje ukućane, podelite ono što imate – jer imate.\nDa li se preterani strah češće javlja kod emotivno osetljivih ljudi?\nKad smo kod straha mora se reći da je to posebno važno osećanje jer nam je neophodno za preživljavanje. Strah je naš čuvar. Dakle, postoji zdrav deo straha koji se uključuje kada je to u životnim okolnostima potrebno. Ova situacija nas uči da je čuvanje tela, fizički opstanak, vredan zadatak i da je strah deo opstanka. Nevolja sa strahom je da on počne da se širi na situacije gde nije adekvatan, pojača se ili krene da nas parališe tamo gde nema razloga za to.\nTako se desi da se plašimo tame, liftova, leta avionom, vodene dubine, zubara, miševa, visine, gladi i mnogih drugih realno postojećih situacija koje nisu pretnja. U tom slučaju koristim termin „nekonstruktivna osećajnost“ koji sam iskovala tokom rada sa studentima. Konstruktivna osećajnost je u službi našeg razvoja, nekonstruktivna ona koja ometa, ključno je razlikovati ove situacije.\nU istraživanju praćenja straha kod studenata koje sam radila 2015-2020 pokazalo se da oko 35% strahova spada u konstruktivnu osećajnost dok dominantni deo, kako vidimo, skoro dve trećine čine strahovi koji nisu dovoljno osvešćeni i koji nas ometaju da se osećamo srećno i celovito. Studija je pokazala da su na nivou grupe najjači strahovi od gubitka voljenih, smrti, ranjavanja, nasilja, povreda, katastrofa i nesrećnih odgađaja, koje možemo smatrati realnim strahom (upravo se pokazuje realnost straha od kolektivne katastrofe).\nJedan manji deo strahova je filozofske prirode: „ja usamljen, orobljen sumornim makrokosmosom…“\nKako sami da prevladamo strah?\nZanimljivo je primetiti da na pitanje kako sami prevladavaju strah, mladi ljudi najčešće nemaju odgovor, jedan manji deo studenata muzike je obučen vežbama disanja, manji deo studenata socijalnog rada koristi taktike „pozitivne psihologije“ (kreni dalje, ne osvrći se, možeš ti to…), dok većina kao da nije ramišljala o tome. A to je isto što i osećanje nemoći. Psihološko iskustvo upućuje na to da ljudi povišene emocionalnosti razvijaju snažne veze i prijateljstva, izražajni su u radu, spremniji su da rizikuju, oni su često odlični prijatelji. Ali negativna strana povišene emocionalnosti je vidljiva kada ovakva osoba dospe u krizu, ona ne može da kanališe emociju, opterećuje okolinu, sklona je ispadima i dramatizaciji, spremna je da se okrene protiv sebe ili nekoga u svojoj okolini. Izlaz iz takve krize je ponovo, uz pomoć drugih ljudi, uz pomoć ljudskih mreža koje se tkaju kroz odnose.\nTagoviBojana Škorc izolacija kriza\n09/04/2020 u 11:18\nOdlican tekst, jezgrovit, jasan, pozdrav Bojani i urednistvu.


REVIEW: God of War 3 Remastered - PLAY!\nGod of War serijalu remasteri svakako nisu strani. Moglo bi se reći da je GoW imao remastere dok su oni bili još uvek sveža ideja, a ne glavni trend u industriji kakav su danas. Sve ovo i ne čudi, imajući u vidu da su prve dve igre iako PS2 naslovi, mogle da stanu rame uz rame sa ranim PS3 igrama (naročito GoW2). Slično je i sa PSP igrama Chains of Olympus i Ghost of Sparta koje su takođe pomerale granice mogućeg na prenosnom hardveru. God of War igre kao ekskluzivni Playstation naslovi na kojima rade isključivo sonijevi elitni studiji (Santa Monica Studio pre svega ali i Ready at Dawn) uvek su predstavljali svojevrstan benchmark za konzolni hardver i pomerali granice onoga šta je moguće uraditi na datim sistemimia, te stoga kasnije portovanje na sistem novije generacije nikada nije zvučalo kao loša ideja. Sve ovo u podjednakoj meri važi i za God of War 3, prvi punokrvni GoW nastavak za PS3. Ukoliko niste bili aktivan gamer te 2010-e, teško je danas dočarati kako je God of War 3 delovao u poređenju sa ostalim igrama. Uz Killzone 2 i Uncharted 2 ni jedna druga igra na konzolama u to vreme nije ostavljala toliko tehnički superioran utisak. Ken Kutaragijeva vizija najmoćnije konzole ikada napravljene je konačno počela da se vidi i u praksi a PS3 igrači su se zadovoljno smeškali, imajući u glavi misao da se investicija u najskuplju konzolu ikada plasiranu na tržište konačno isplatila. Danas, pet godina kasnije je pred nama ista ta igra, ovoga puta na mašini koja je jede za doručak.\nPotrudićemo se da se što manje vraćamo na stvari koje su već dobro poznate. Da, igra ima fenomenalan početak. Osećaj dok se borite na Titanima ili sa Titanima i bogovima iz grčke mitologije je fenomenalan. Gameplay je solidno izbalansiran, igra nije ni previše teška ni previše laka. Priča je mogla da bude i bolja. Ako niste upoznati sa radnjom iz prva dva dela, kratko objašnjenje na početku vam neće ni izbliza biti dovoljno da ukapirate zašto je Kratos toliko besan i zašto je već pobio polovinu bogova, kao i zašto i kako je njega Zevs već jednom ubio. Igra u drugoj polovini u jednom delu postane čak i prilično dosadna. Kraj je takođe anti-klimaktičan. Ali sve ukupno gledano, God of War 3 je avantura koju ne bi trebalo propustiti čak i da niste fan serijala, a za one koji verno prate Kratosov put osvete kroz prošle naslove, ovo je apsolutno obavezno štivo.\nŠta nam to donosi PS4 verzija. Pa pre svega tehnička poboljšanja. Sve ostalo je ostalo identično. Igra sada radi u 1080p rezoluciji, neke od tekstura su i dodatno dorađene (mada neke i nisu, pa ponekad remaster deluje nekonzistentno). Određeni efekti su takođe dobili malo next-gen šminke pa sada deluju još lepše. Jedina stvar koja ne bi trebalo da bude samo šminka već zaista napredak je to što igra sada radi u 60 FPS. Međutim čak i tu ne možemo da kažemo da je razlika previše značajna, imajući u vidu da je GoW combat ipak dizajniran tako da od igrača ne zahteva reakcije u deliću sekunde, već da ostavlja što spektakularniji vizuelni utisak. Igra ima i zanimljiv Photo mode koji vam omogućuje da uhvatite odlične fotke besnog Kratosa. Tu su prema očekivanjima i svi DLC dodaci, tako da ono što ovde dobijate je zaokružena GoW 3 igra u svakom smislu.\nDa li God of War 3 Remastered može da prođe kao punokrvni PS4 naslov i da u tehničkom smislu stane rame uz rame sa današnjim igrama koje su od starta razvijane sa znatno jačim hardverom u vidu – naravno ne. Da li je ovo verzija igre koju ako nikada niste igrali GoW3 morate odigrati – naravno da. Oba pitanja imaju očekivane odgovore. A da li je ovo igra koju morate kupiti u slučaju da ste već prešli GoW 3 na PS3. Na žalost na ovo najteže pitanje ne možemo da vam damo jasan odgovor. Zavisi od vas samih i toga koliko ste se uželeli GoW akcije. U današnjem moru remastera, ovo je jedan od onih koji nam se dopadaju i drago nam je da postoje. A sada Sony, vreme je da saznamo koji je sledeći korak kada je GoW u pitanju.\nEpske borbe i zabavna akcija\n60 FPS i druga tehnička unapeđenje koja idu sa PS4 verzijom\nSlabiji drugi deo igre\nNe toliko interesantna priča\nAko ste već prešli na PS3, malo je razloga da kupite i remaster\nRelated Items:87, God of War 3 Remastered, opis, Opisi, PLAY, PLAY 87, PLAY Zine, PLAY! Zine 87, recenzija, Review


Crni ekran na sekund...\nMyCity » Windows » Crni ekran na sekund...\nPoslao: 05 Sep 2006 22:34\nKontam da je problem čest i da nije ništa strašno, al' aj da proverim sa stručnijim ljudima. Dakle, na trenutak, dok radim na kompu, mi ekran na monitoru pocrni (ko da se ugasio monitor) i onda se opet pojavi sve kao što je bilo - radi dalje normalno. Sve traje kratko - sekund, ali me ometa! I to nikada nije radio i ne treba da radi.\nMonitor je Samsung 750s, rezolucija 1024x768, 32 bit color quality, refresh rate 75 Hertz... Ali ta podešavanja uvek nameštam (posle formata) isto... Jedino za refresh nisam siguran kako sam pre nameštao, ali povećavao sam uvek. Maximum refresh je 85.\nGrafčka kartica je G-Force 4 sa 64 MB DDR...\nŠta bi moglo da bude u pitanju? Šta da pokušam da promenim, koji je vaš savet / dijagnoza? Jel crklo nešto možda?\nI da, zaboravih da npomenem. Ovo se dešava nakon instaliranja SP2. Mislim da se pre nije dešavalo. Uvek na SP1 sam morao sa nVidia CD-a da instaliram driver za grafičku, jelte. Sada kad sam metio SP2 i ubacio CD sa driverom, kaže da li oćem da preko već instaliranog drivera opet instaliram driver (čak šta više mislim da je rekao da li oću preko postojećeg drivera stariju verziju da instaliram). Nisam instalirao preko već postojećeg...\nPoslao: 05 Sep 2006 22:42\nMislim da je to do grafike, najverovatnije do refresh-a. Probaj pod prvo da skines drajvere a zatim instaliras ponovo, a zatim probaj da postavis manji refresh...\nPoslao: 05 Sep 2006 23:13\nDa skinem nove drivere sa interneta? Ili uklonim postojeće sa kompa?\nIsto se deshavalo i meni. Prestalo je kada sam promenio monitor.\nPoslao: 06 Sep 2006 01:15\nMANA ::Isto se deshavalo i meni. Prestalo je kada sam promenio monitor.\nO ne... Nije valjda tako strašno? Ovo je odličan monitor, a para za novi nemam... Još neko ima predlog, ideju šta da radim? I šta sa onim driverima? Da ih skidam sa kompa (brišem) ili sa neta nove?\nPoslao: 06 Sep 2006 04:52\nproveri da ti kabl koji spaja grafiku i monitor ne gubi kontakt\nPoslao: 06 Sep 2006 05:57\nKad se kaze skini drajvere, misli se na skini najnovije sa neta...\nPoslao: 06 Sep 2006 07:20\nI moj predlog je da prvo proveris kabal kao sto kaze milan27,zato sto sam imao takav problem.Drajvere sa nvidijinog sajta(zadnji 91.31 je veliki oko 40 MB-malo z... za dial-up,ali moze).\nPoslao: 06 Sep 2006 19:32\nKaBoom :: MANA ::Isto se deshavalo i meni. Prestalo je kada sam promenio monitor.\nPa nije strashno, nisam ja zbog toga promenio monitor, nego sam dobio noviji koji mi se vishe svideo pa sam odluchio da ga koristim, a taj stari josh uvek radi na nekom drugom kompu. Dodushe nisam upoznat sa time da li i dalje nestaje slika...\nPoslao: 06 Sep 2006 23:15\nKaBoom ::Da skinem nove drivere sa interneta? Ili uklonim postojeće sa kompa?\n1. Skini najnovije drajvere sa NET-a\n2. "Skini" (izbrisi) postojece instalirane drajvere sa kompa\n3. Instaliraj nove drajvere koje si skinuo sa NET-a\nUkupno su 776 korisnika na forumu :: 28 registrovanih, 8 sakrivenih i 740 gosta :: [ Administrator ] [ Supermoderator ] [ Moderator ] :: Detaljnije


Javni poziv za podnošenje zahteva za podsticaje za mašine i opremu u stočarstvu - RTV Šabac\nMinistarstvo poljoprivrede, šumarstva i vodoprivrede, Uprava za agrarna plaćanja, raspisalo je Javni poziv za podnošenje zahteva za ostvarivanje prava na podsticaje za nabavku novih mašina i opreme, u cilju unapređenja primarne poljoprivredne proizvodnje u stočarstvu u ovoj godini.\nPravo na podsticaj ostvaruje podnosilac, koji je između ostalog, u potpunosti realizovalo investicije za koje podnosi zahtev, u periodu od 1. januara tekuće godine, a najkasnije do dana podnošenja zahteva. Postupak se pokreće podnošenjem Zahteva za ostvarivanje prava na podsticaje do 30. avgusta.\nUz zahtev se obavezno podnosi račun, otpremnica, garantni list, dokaz o izvršenom plaćanju, dva uverenja o izmirenim poreskim obavezama, kao i potvrda da se za tu investiciju ne koriste sredstva preko lokalne samouprave.\nPodsticaji se utvrđuju u iznosu od 50% od vrednosti prihvatljive investicije umanjene za iznos PDV-a\nNajviši ukupni iznos podsticaja koji korisnik može da ostvari u jednoj kalendarskoj godini je 1.500.000 dinara, osim podsticaja za investicije u nabavku novih mašina i opreme za proizvodnju konzumnih kokošijih jaja za koje je najviši ukupni iznos podsticaja 3.000.000 dinara.


TRAJKOVIĆ: TAČI JE TREBALO ODMAH DA PODNESE OSTAVKU\nRTK 2\t utorak, 30 jun 2020 14:52\nPRIŠTINA - Nakon što je specijalizovani tužilac u Hagu podneo na razmatranje Specijalizovanim većima predlog optužnice protiv predsednika Kosova Hašima Tačija i lidera DPK Kadrija Veseljija, koja ih tereti za ratne zločine i zločine protiv čovečnosti, javnosti se obratio Hašim Tači koji je, između ostalog, poručio da će podneti ostavku ukoliko optužnica Specijalnog tužilaštva za ratne zločine bude potvrđena i dodao da je to cena slobode Kosova. Bivša poslanica kosovskog parlamenta i predsednica Evropskog pokreta Srba Rada Trajković smatra da je ovakav potez predsednika sebičan jer, kako kaže, Tači je trebalo odmah da podnese ostavku. Za razliku od Trajkovićeve politički analitičar Fisnik Haljimi je ovo predsednika Tačija ocenio kao veoma emotivnim i u skladu sa situacijom.\nKomentarišući obraćanje javnosti predsednika Kosova Hašima Tačija, predsednica Evropskog pokreta Srba Rada Trajković navodi da je predsednik Tači iz dva relevantna razloga trebalo odmah da ponese ostavku, s jedne strane da bi omogućio konsolidaciju kosovskih institucija, a sa druge Tači, s obzirom na trenutne okolnosti, najverovatnije neće biti u timu koji će predstavljati Prištinu na sastanaku koji se očekuje u Parizu.\n“Mislim da će predstavlajti čoveka čiju kancelariju će izbegavati međunarodni predstavnici, makar što se tiče javnosti. Možda će biti nekih tajnih komunikacija, ali svakako javnih neće i on je u stavri pokazao svoju sebičnost, da sačuva samo sebe i da pokaže da se ništa nije promenilo. Znači, sa jedne strane usporava kosolidaciju institucija i sa druge strane pokušava da iznađe mogućnosti za dalji aktivni rad i na međunardnom nivou“, smatra Rada Trajković.\nPolitički analitičar Fisnik Haljimi ocenjuje da predsednik Tači u ovim okolnostima ne treba da podnese ostavku.\n„Jako emotivno obraćanje, što je za očekivati u ovakvim okolnostima sa jedne strane, dok sa druge to obraćanje govor da Kosovo već ima jedan standard kako se bavi ovakvim slučajevima i dobro je to da predsednik Tači najavljuje da će on u svakom slučaju sarađivati sa sudom. Nije trebalo da podnese ostavku jer je od ovog momenta, pa sve do potvrde optužnice, vremenski i proceduralno jako dugačak period i niko sa sigurnošću ne može da kaže da li će ta opštužnica biti potvrđena ili ne. Mislim da je on radio tačno ono što je trebalo da se uradi u ovakvim okolnostima“, istakao je Haljimi.\nKosovo u narednom periodu očekuje velika institucionalna destabilizacija, smatra Rada Trajković, sa čijim mišljenjem se slaže i Fisnik Haljimi koji trenuto ne vidi svetlo kada je u pitanju dijalog Beograda i Prištine.\n„Kosovski politčki život je potpuno razbijen, Stranka demokratskog saveza Kosova pokojnog Rugove je kompromitovana zato što je aktivno radila na konstuisanju vlade koja je imala za zadatak ustavri odbranu te ratne koalicije koje su sačinjavali Tači i Veselji, Ramuš i Ljimaj, a sami su bili žrtve jer mnogo članova Demokratskog saveza je ubijeno i sumnja se da su to radili pripadnici takozvane Oslobodilačke vojske Kosova. Tako da je period ispred nas vrlo vrlo težak, znam da politička scena posebno albanska neće imati mogućnosti kapaciteta da vodi ozbiljnije političke pregovore jer je struktura oslobodilačke vosjke koju je stvarao Tači i Veselji i ta grupa oko njih duboko instalirana ili predstavlja temelj suštine gotovo svih institucija i bezbedobosnih i policijskih i kosovskog korpusa, tako da velika neizvesnost očekuje Kosovo i videćemo kuda će ići da li će uslediti izolacija od strane međunarodne zajednice ukoliko bude pokušaja nečega što podrazumeva njihovu želju da kompromituju procese koje međunarodna zajednica predviđa“, izjavila je predsednica Evropskog pokreta Srba Rada Trajković.\n„Posle ovakve situacije Kosovo čeka još mračniji period što se tilče dijaloga između Srbije i Kosova zbog toga što je jaz između EU i SAD jako dubok i niko sa verovatnoćom ne može da kaže kako će izgledati finalno rešenje, ko će to podržati i da li će Kosovo na kraju imati stolicu u Ujedinjenim nacijama. Vlada u svakom trenutku može da padne, s obzirom da je na staklenim nogama“, rekao je Haljimi.\nKomentarišući posetu albanskog premijera Edija Rame Prištini, Trajkovićeva smatra da je Rama došao da se predstavi kao lider svih Albanaca, kako bi mogao da promoviše projekat velike Albanije sa daljom destabilizacijom regiona, dok Haljimi u njegovoj poseti vidi solidarnost sa Tačijem i Veseljijem, dok se o ujedinjenju Kosova i Albanije trenutno može govoriti kao o nagoveštaju.\nsubota, 28 mart 2020 20:15\nsubota, 04 april 2020 14:42


Biković danas slavi rođendan! Osim godina, slavimo i njegov stil! - GRAZIA Srbija\nMiloš Biković danas slavi 34. rođendan. Beogradski glumac, koji poslednjih godina gradi uspešnu karijeru i u Rusiji, osim maestralno odigranih uloga - Tirketa u Montevideu, Pavela Arkadijeviča u Hotelu Eleon, Maraša u Južnom vetru, Muslima Magomajeva u istoimenoj seriji, pažnju javnosti privlači besprekornim osećajem za modu. Svaki put je obučen u skladu sa prilikom i gotovo nikad nije napravio grešku na crvenom tepihu.\nPoseduje laskavo glumačko priznanje "Najbolji glumac u Rusiji" za 2020 (izbor je održan pod pokroviteljstvom sajta kino.mail.ru, koji predstavlja najveću bazu podataka za filmove i serije u Rusiji i pandan je američkom sajtu IMDB), a pre nekoliko godina ruski magazin Hello proglasio ga je za ličnost od stila. Još tada je Miloš otkrio neke stilske lekcije kojih se i danas pridržava.\n- Cipele određuju ton odevne kombinacije. Engleski glumci kažu da kad nađeš cipele junaka ‒ našao si lik. Ako znaš kakve bi cipele obuo junak koga tumačiš, onda ga zaista razumeš, pa možeš i da ga odigraš, otkrio je Biković.\nObeleženo 25 godina BOSS brenda u Srbiji\nViše od osam stotina gostiju, uključujući brojne pop zvezde, glumce, sportiste i umetnike, nezaboravnom žurkom obeležilo je 25 godina poslovanja modnog brenda BOSS u Srbiji.


Netanjahu pozdravio odluku SAD da ukinu finansiranje agencije UN za Palestince\n► Netanjahu pozdravio odluku SAD da ukinu finansiranje agencije UN za Palestince\nPremijer Izraela Benjamin Netanjahu pozdravio je danas odluku SAD da prestanu s finansiranjem Agencije UN za palestinske izbeglice.\n"To je veoma dobrodošla i važna promena i mi je podržavamo", rekao je Netanjahu i ocenio da je UNRWA osnovana ne da apsorbuje izbeglice, nego da održi njihovo stanje, preneo je Asošiejted pres.\nU obilasku jedne škole na jugu Izraela, gde su se doselili jevrejski naseljenici evakuisani iz pojasa Gaze pre 13 godina, Netanjahu je rekao da je stvaran broj izbeglica "samo sićušni deo onoga" koji ta agencija predstavlja.\nDodao je da je Izrael primio stotine hiljada Jevreja isteranih iz svojih domova na Bliskom istoku i Evropi.\nUNRWA je osnovana 1948. godine, posle rata koji je izbio po stvaranju države Izrael, kada je oko 700.000 Palestinaca pobeglo ili je proterano iz svojih domova.\nDanas tih izbeglica ima više od pet miliona širom regiona, a UNRWA im obezbeđuje obrazovanje i socijalne usluge.\nNetanjahu je rekao da bi fondove koje su SAD uskratile trebalo upotrebiti da se "istinski pomogne rehabilitacija izbeglica".


Nastavak uređenja Kineske četvrti – SveVesti.net\nNastavak uređenja Kineske četvrti\nDo sada je obnovljeno pet objekata, a trenutno se radi na dva. Međutim, korona je i titulu Evropske prestonice pomerila sa 2021. na 2022. tako da će to biti godina kada će Kineska četvrt biti skroz obnovljena.\n“Imate ovde objekte koje smo mi zaštitili sa Zavodom za zaštitu spomenika, od zaborava a i od rušenja, onda saznajete kad krenete da ih renovirate da nemaju ni temelj. Dakle, mi ne znamo šta očekujemo kada krenemo da radimo na tome i to je jedan težak, pipav posao, da sačuvamo ovo industrijsko nasleđe”, kaže Nemanja Milenković, direktor Fondacije “Novi Sad 2021- Evropska prestonica kulture”.\nDo sada, a uključujući i ulaganja koja će uslediti ove i naredne godine Grad je uložio više od 540 miliona dinara, a planiraju i da nastave ulaganja u obnovu Kineske četvrti.\n“Grad Novi Sad je izdvojio sredstva za komunalno uređenje ovih površina, za saobraćajno uređenje, za izgradnju javne rasvete, postavljanje mobilijara i opreme ali i hortikulturalno uređenje kao i rekonstrukciju i izgradnju objekata u ovom prostoru kako bi ovo danas bio centar stvaralaštva, jedan od najvećih kulturno-umetničkih habova gde ćemo se okupljati kako Novosađani, tako i svi posetioci ovog grada”, ističe Adrijana Mesarović, članica Gradskog veća za budžet, finansije i investicije.\nMesto za kulturu, umetnost i stvaralaštvo ove godine planira ponovo da okupi građane na Kaleidoskopu u Kineskoj četvrti u novom prostoru i u novim objektima.\nPrevious Mladi rukometni lavovi u Bačkoj Plananci (AUDIO)\nNext Deponija i bespravna gradnja muče stanovnike Čardaka


Video igre: Turrican Flashback (kolekcija) – Cveće zla i naopakog\n28 juna, 2021 1 avgusta, 2021 mehmetkrljic\nVideo igre: Turrican Flashback (kolekcija)\nPre izvesnog vremena – a sasvim je moguće da je to bilo i pre aktuelne pandemijske pošasti – obećao sam da ću nešto napisati o klasičnom igračkom serijalu Turrican. Naravno, s obzirom da pričamo o pet (zapravo šest, od kojih dve nose isto ime iako nisu ista igra, ili, zapravo, sedam jer imamo i jednu igru sa dva imena) igara razbacanih preko minimalno tri igračke platforme – četiri ako računate original napravljen na Commodore 64 – i da su u pitanju ultra-hardcore primerci evropskog akcionog platformskog žanra iz ranih devedesetih, dizajnirani da se igraju mesecima ne na ime količine sadržaja ili, nedobog, priče, već na ime praktično neprijateljske dispozicije koju igre pokazuju prema igraču maltene na svakom koraku, bezbedno je reći da sam ih za potrebe teksta lagano gustirao, podešavajući emulatore da snimci ispadnu lepo, ali i tešući svoje veštine da na tim snimcima ne ispadnem baš POTPUNI amater.\nNo, sudbina je tako htela* da je, za mene potpuno neočekivano, nemački izdavač Inin, mala ali agilna firma koja je u poslednjih par sezona objavila nekoliko za mene potpuno must-have naslova, uključujuću Bubble Bobble 4, The Ninja Saviors, Wonder Boy: Asha in Monster World, klasičnu evropsku run ’n’ gun ekstravagancu Ultracore, ali i Izvanredni Space Invaders Forever**, da je dakle, taj izdavač početkom ove godine najavio i kolekciju Turrican igara, Turrican Flashback. Ovo je, s obzirom da je za ovu priliku urađeno i fizičko izdanje za Switch bio verovatno najbrži preorder koji sam uradio u novijoj istoriji i evo, danas, nakon što sam odigrao sve četiri igre iz ovog paketa i video tolike odjavne špice sa malo obećavajućim a malo i zloslutnim „The End!?“, danas je red da ljudski i pošteno pogledamo šta je u stvari Turrican, zašto je u pitanju igra koja je za mene uvek imala polumitski status i da li je opravdano da u 2021. godini imamo vrlo dobro produciranu kolekciju igara koje su ipak pomalo i prekrili ruzmarin, snjegovi i šaš poslednjih decenija.\n*da odem iz rodnog sela?\n** isti izdavač za koju nedelju izbacuje i DariusBurst Another Chronicle EX+ a to će valjda konačno biti i povod da napišem i jedan retro-osvrt na čitav Darius fenomen\nZapravo na ovo poslednje pitanje ćemo odmah dati odgovor: jeste. Ne da je opravdano nego je i fantastično videti da se neko setio kako postoji čitav jedan svet iz doba šesnaestobitnih platformi koji je ne samo pružao zabavu, jelte, milionima, već i koji je mnogim danas cenjenim developerima bio vektor ulaska u medijum video-igara.\nNaravno, Turrican nije nastao na šesnaestobitnoj platformi, kako smo gore rekli, u pitanju je igra koja je originalno, 1990. godine urađena za tada već vremešni Commodore 64, mašinu čija je osmobitna arhitektura do tog trenutka časno izgurala punih osam godina službe i kreirala, za nikako beznačajan deo planete pojam medijuma video igara. No, Turrican je bio toliko napredan komad softvera za svoju nativnu platformu da je možda i fer tvrditi da igra nije došla na svoje, niti ostvarila uticaj koji joj se pripisuje dok nije urađen njen port za takođe Commodoreov, ali značajno noviji i hardverski moćniji računar pod imenom Amiga.\nKada sam pre godinu i po dana pisao o Gunlord X, zapravo sam već dao kratak pregled istorije Turricana, a što je bilo adekvatno datom trenutku jer je Gunlord X neka vrsta nezvaničnog, hajde da kažemo spiritualnog nastavka/ rimejka Turricana. Kao moderniji komad softvera, Gunlord X je u dobroj meri pokupio od Turricana sve ono što je bilo dobro, izbacio manje dobre stvari i dodao masu modernih, smislenih rešenja pa je sasvim fer reći da igrači koji bi samo da se upoznaju sa samim žanrom možda prvo treba da probaju Gunlord X, a da onda, ako im se to baš BAŠ dopadne, krenu unazad preko konzolnih verzija Turricana dok ne stignu do C64 originala. No, dok bih ovakav savet svakako i sam ponudio da sam ovaj tekst uzeo da pišem prošlog, recimo, Decembra, sada, kada imamo Turrican Flashback, ovo više ne stoji. Turrican Flashback je fascinantna kolekcija odlično emuliranih igara sa tri platforme, kojoj su dodati kritični quality of life elementi tako da moderni igrač sa minimumom frustracije i maksimumom udobnosti može da natenane – ili na brzinu ako želi, pomenuti QoL elementi svakako podržavaju bindžovanje ako ste mu skloni – istražuje jedan po jedan naslov iz ovog fascinantnog serijala i analizira način na koji je dizajn-filozofija evoluirala tokom pola decenije njihovog izlaženja, ali i smene ljudi koji su igre radili.\nAutor Turricana, originalne igre za C-64 i čitavog koncepta je Manfred Trenz, nemački programer koji je, pre nego što će 1990.godine uraditi Turrican, već imati prilično interesantan poslovni CV. Trenz je, naime, jedan od dvojice kreatora igre The Great Giana Sisters iz 1987. godine, jednog od onih legendarnih naslova iz istorije videoigara za koje se vezuju čitave paradigme. U ovom konkretnom slučaju – paradigma plagijata. Naime, The Great Giana Sisters nastala je kada je neko u nemačkom Rainbow Arts prepoznao koliko je Nintendov Super Mario Bros. dobra platformska igra koja će izmeniti sve u ovom žanru (o tome sam nešto pisao ovde) i zaključio da ovom velikom izdavaču ne bi nimalo škodilo da ima sopstvenu varijaciju na ovaj igrački model. Taj neko je bio tadašnji CEO Rainbow Artsa, Marc Ulrich, a pošto je ovo bila ozbiljna nemačka firma koja je koristila najtalentovanije divelopere iz čitave zemlje, na TGGG su radili, pa… prilično nepoznati developeri kojima je rečeno da urade nešto poput Super Mario Bros. Armin Gessert i Manfred Trenz su seli i igrali SMB do iznemoglosti i onda kreirali igru koja je bila ono što bismo danas nazvali reskinom ili ROM-hackom Super Mario Bros. Naime, preko praktično identičnih mapa sa identičnim rasporedom predmeta i neprijatelja, Gessert i Trenz su presvukli nove sprajtove, izvrsni Chris Hülsbeck će uraditi zvučni dizajn i igra će nakon svega par dana provedenih na policama prodavnica popiti agresivnu bananu u vidu Nintendove tužbe za narušavanje intelektualne svojine.\nVerovatno su u Rainbow Arts verovali da japanski gigant neće obraćati pažnju na igru koja je konzole ionako zaobilazila u širokom luku i izašla samo za Amigu, Atari ST i Commodore 64, ali, naravno, ono je bio Yamuačijev Nintendo, više zloćudni kapitalistički sindikat nego nasmejani izdavač igračkog softvera, i The Great Giana Sisters je bio odmah povučen iz prodaje, i osuđen da se potuca po piratskoj sceni sledećih nekoliko decenija.\nManfred Trenz je, da bude jasno, bio sasvim neimpresioniran ovim razvojem događaja pa je njegova naredna igra, Katakis, bila, hajde da kažemo „inspirisana“ Iremovim kultnim arkadnim shoot’emupom R-Type. Toliko, zapravo inspirisana da je Activision, evropski i američki izdavač R-Type portova od Trenza zatražio da a) Katakis ne bude pušten u komercijalnu distribuciju (kasnije će biti publikovan kao freeware za Amigu ) kako ne bi krenulo povlačenje po sudu i b) da im odmah uradi port R-Type za Commodore 64. Trenz je učinio i jedno i drugo i pokazao se kao pouzdan profesionalac, no, njegova sledeća igra, iako i sama očigledno inspirisana prostojećim igrama, konačno je bila onaj izdanak autorskog duha koji će od mladog programera napraviti svojevrsnu zvezdu ali i gospodara svoje sudbine.\nTurrican, napravljen 1990. godine za Commodore 64 bio je, očigledno, inspirisan Nintendovim Metroidom, igrom za NES konzolu iz 1986. godine koja je i sama na reveru, jelte nosila inspiraciju što ju je pokupila od filmova poput Alien i Aliens. Iako originalni Metroid nije imao kompleksnost svojih kasnijih nastavaka, u pitanju je bila ekstremno atmosferična kombinacija platformske, akcione i lavirintske igre sa iznenađujuće ubedljivim naučnofantastičnim žanrovskim senzibilitetom. Metroid će dobiti svoj nastavak tek 1991. godine, godinu dana posle prvog Turricana (i to za Game Boy) i kasnije izroditi čitavu imperiju igara čiji se nastavci i danas željno očekuju (Metroid: Dread, kasnije ove godine), ali Commodore 64 i Amiga će već 1990. godine imati neku vrstu spiritualnog nastavka Metroida, primerenu vremenu prelaska u novu deceniju i nabijenu akcijom mnogo više nego saspensom koji je karakterisao sam Metroid.\nTurrican je bio prvi ozbiljan hit i za Factor 5, studio koji se pozabavio portovanjem ove igre za Amigu i Atari ST. Sastavljen od Trenzovih bivših kolega iz Rainbow Arts, Factor 5 će zapravo igrati vrlo važnu ulogu u daljem razvoju Turricana, pa je ova ekipa, koja je uspela da dođe do prava za „svoje“ Turrican naslove, i najodgovornija što se Turrican Flashback uopšte pojavio.\nOriginalni Turrican je bio impresivna igra za vremešni Commodore 64 ne samo na ime skoro neverovatnih grafičkih efekata za koje nije bilo jasno kako ih omatorela mašina izvodi već i u svakom elementu dizajna. Ovo je, kao i Metroid, bila lavirintska-platformska-pucačka igra u kojoj čovek (u ovom slučaju muškarac) u svemirskom odelu savladava prostrane lavirinte ispunjene brojnim neprijateljima, skače, trči, puca iz različitih oružja i, da konekcija sa Metroidom bude sasvim očigledna, u stanju je da se srola u kuglu kojom može da proleti kroz neprijatelje a da ne bude povređen. No, tamo gde je Metroid bio dizajniran oko ideje pretnje, saspensa, trilera, pa su neprijatelji bili proređeni i strateški pozicionirani u lavirintu, Turrican je orgija pucnjave od samog svog početka.\nMoram da priznam da je, uprkos svom veoma kultnom – i veoma zasluženom – statusu, originalni Turrican, uprkos svemu što čak i ova verzija u kolekciji Turrican Flashback ima, igra kod koje se baš oseća da je stara. Naravno da je 1990. godine bilo impresivno imati OVOLIKE lavirinte i OVOLIKI broj sprajtova na ekranu i prelaske iz jednog u drugo okruženje gde se tajlovi u pozadini uopšte nisu ponavljali, imati posebne mape za borbe sa bosovima koji su i sami bili impresivno veliki sprajtovi, ali originalni Turrican je i igra koja svoju OGROMNOST ne nosi sasvim elegantno. Nekoliko je tu stvari koje, kada se iskombinuju, umeju da igranje učine više frustrirajućim nego dobrim izazovom: pre svega vremensko ograničenje koje imate za prelazak svakog od nivoa a koje, spojeno sa povremeno sadistički komplikovanim lavirintima podrazumeva gubljenje MNOGO života pre nego što memorišete putanju kroz izlomljeni enterijer (ili eksterijer) i dokopate se izlaza. Naravno, jedan od ključnih elemenata kasnijih Metroid igara je mapa koju igrač otvara igrajući kroz lavirint ali kako originalni Metroid nije imao mapu, tako je ni Turrican nema (niti će je imati ijedan od njegovih nastavaka) i jedina opcija – strpljivo, mukotrpno crtanje mape rukom na velikom papiru – u 2021. godini ne deluje baš ONOLIKO privlačno kao pre tri decenije.\nProtivrečnost u srcu prvog Turricana je i u tome da igrač gotovo da nema kada da se usredsredi na memorisanje okruženja jer je gotovo sve vreme pod naletom talasa neprijatelja. Relativna mladost i neiskustvo autora igre znači i da Turrican ima rutine kretanja neprijatelja koje igraču ne ostavljaju nikakve mogućnosti da reaguje na vreme i izbegne jata dronova koji uleću na ekran sa raznih strana, a odsustvo ikakvog ustupka igraču kada trpi štetu (nema frejmova nepobedivosti, niti ikakvog fidbeka sem iritantnog zvuka i smanjivanja skale zdravlja) znači da je u pitanju izuzetno težak akcioni naslov koji ne počiva na ideji „fer izazova“ (neprijatelji mogu Turricana povrediti i ako ih igrač ne vidi) niti čak nekog pažljivijeg odmeravanja tempa i intenziteta kojim se akcija odvija.\nNo ni slučajno ne treba prvi Turrican otpisati kao neigriv. Iako pričamo o igri prema kojoj je Dark Souls letnja šetnja poljem mirisnog cveća, igranje verzije u ovoj kolekciji i dalje može da bude iskustvo koje impresionira. Verzija za Amigu koju ovde igramo je tehnički dovoljno udobna da čovek može da ceni sve Trenzove interesantne ideje pokupljene iz raznih drugih igara i filmova sklopljene u jedan težak, naporan ali intrigantan paket. Treba to izdržati, svakako: lavirinti postaju sa svakim sledećim nivoom sve kompleksniji i sve puniji zamki koje vas očekuju kada im se najmanje nadate, neprijatelji su sve brojniji i teži za poražavanje, skakanje glavnog lika je podložno čudnoj fizici i treba se navići na ideju kontrolisanja trajektorije leta, ali Turrican ima gotovo drsko imaginativne momente, kao što je prelazak u „čist“ shoot ’em up mod gde igrač „leti“ u bestežinskom stanju i bori se protiv neprijateljskih formacija dok se ekran automatski skroluje. Ovde se još više vidi da je Trenz bio inspirisan Iremovim igrama – ne najmanje u nivou težine koji je APSURDNO visok i podsetio me je na igranje nekih baš Iremovih arkadnih igara koje posle 2-3 nivoa odluče da je klinac dosta igrao na tom jednom novčiću što ga je ubacio u mašinu i počnu da zahtevaju bukvalno nadljudske veštine.\nTurrican i sam očekuje nadljudske reflekse i sposobnost ne samo memorisanja ogromnih lavirinata već i anticipacije najnelogičnijih stvari koje u njima mogu da vam se dese. On je svakako i najslabija igra u ovom paketu, ali i kao takva, on je impresivan i sam za sebe i kao najava onoga što dolazi. Da ne bude zabune, ima ovde mnogo dizajnerskih ideja koje je Trenz testirao i od kojih su neke ostale kao zaštitni znakovi serijala, od rolanja iz Metroida (i aktiviranja mina koje tako „proizvodite“), preko oružja koja su očigledna imitacija arsenala iz Konamijeve Contre (sa sve spreadgun/ laser arhetipima) pa do „lightning whip“ superoružja koje je toliko korisno u ovoj igri da u igrama koje dolaze neće biti ponovo viđeno sve dok braća Hellwig ne budu uradila Gunlord.\nU svakom slučaju, prvo sledeće što na red dolazi u ovoj kolekciji je direktni nastavak, Turrican II: The Final Fight. Trenz je ovu igru uradio 1991. godine, ponovo za Commodore 64 (dakle, u devetoj godini ove mašine!), a Flashback kolekcija ponovo ima Factor 5 port za Amigu i u pitanju je sada već mnogo zrelija igra koja razume gde su bili nedostaci originala i radi mnogo na tome da igrača ubaci u jedan prirodniji tok igranja a da sačuva tu ogromnost mapa, impresivne, velike bossove, osećaj pretnje i izgubljenosti u ogromnom neprijateljskom prostoru i katarze kada dušmanima pokažete kako biju specijalne jedinice Jugoslovenske narodne armije.\nTurrican II: The Final Fight je, stoga, osetno sigurnija igra, sa interesantim odmeravanjima promena u igranju, kako smenama mapa koje su sada mnogo detaljnije i impresivno različite jedna od druge, sugerišući „kinematska“, mnogo manje apstraktna okruženja, tako i samim izazovima na terenu. Ovde se smenjuju pećine sa tehnološkim, robotizovanim građevinama, kompleksni letački elementi (Trenz je ovde potpuno u „R-Type“ modu), liftovi koji eksplodiraju kada stignu do vrha svoje putanje, i „organska“ okruženja koja su nimalo prikriveno inspirisana Gigerovim Alien košmarima. Što se samog dizajna igranja tiče, Turrican II: The Final Fight je igra u kojoj se okruženje mora istraživati i koja nagrađuje radoznalost ali koja ne deluje onako bezdušno preveliko i prekomplikovano kao original. Ovde je sve puno tajnih blokova na koje ćete naići ili slučajno ili zato što ste shvatili tempo igre, i koji igraču daju obnovu zdravlja i jača oružja, a dodatni životi su dobro ušuškani po ćoškovima lavirinta i zaista igraju ulogu skrivenog blaga. Ova igra ima i novo oružje („bounce“ pušku koja ispaljuje odbijajuće metke što će ostati standard u narednim nastavcima) i primetno nadahnutije bosove pa je podešavanje arsenala kako biste porazili bosa za kog znate da dolazi deo normalnih taktičkih promišljanja u Turrican II: The Final Fight. Kako je glavni antagonist igre inteligentna mašina tako su i roboti i robotizovana oružja glavna tema u domenu bosova i mada Turrican nikada sa svojim bosovima nije SUVIŠE komplikovao – u ovoj igri još uvek nema različitih faza u ponašanju bosa, recimo – ovde je apsolutno neophodno shvatiti „temu“ bosa, pronaći njegov ritam i prilagoditi mu se. Završni džinovski robot je pravi test celokupnog arsenala koji Turrican ima na raspolaganju, sa potrebom da se njegovi napadi izbegavaju i skakanjem i rolanjem po podu i odmeravanjem kada i koliko dugo ga možete napadati. Turrican II: The Final Fight ima i bolje odmeren balans u samom arsenalu glavnog junaka, sa rolanjem po podu koje će od ove tačke pa nadalje u serijalu biti omeđeno energijom a ne distinktnim brojem pokušaja kao u prvoj igri, ali i suludim „smart bomb“ supernapadom u kome se Turrican, što bi rekli u SNS-u „detonira“ po čitavom ekranu i koji se više nikada neće vratiti u serijal.\nTurrican II: The Final Fight je već punokrvan, pedigrirani naslov koji je dobre ideje originalne igre razvio a loše ili izbacio ili premetnuo u nešto bolje i igra koja, iako će vam testirati granice strpljenja i snage volje, pruža više nagrada nego frustracija i i dalje impresionira maštovitošću i sigurnošću svoje izvedbe.\nOna je, uzgred, i poslednja igra u ovoj kolekciji koju je radio Trenz.\nTrenz je, naime, uradio i Super Turrican, kao prilično kasni NES naslov 1992. godine. Svestan, verovatno da su kompjuteri fina stvar ali da su konzole ono gde leži novac, a Nintendova konzola ono gde leži najveći novac od svih, Trenz je za Super Turrican uzeo elemente prve dve igre i spakovao ih u prilično skromnu NES grafiku, pišući muziku sam (jedini put u istoriji serijala). Autor će kasnije pričati da nije bio zadovoljan ovom igrom jer je imao premalo vremena, ali samo to što je izbacio vremensko ograničenje (ali i čekpointe) igru je pretvorilo u mnogo udobniji, sa jedne strane teži ali sa druge slobodniji naslov gde je igrač imao utisak da njegov uspeh zavisi prevashodno od veštine. Naravno, i potreba da se radi na konzoli čiji su vlasnici bili notorno teški na sertifikovanju „3rd party“ softvera, obezbedila je da se Trenz dobrano potrudi da fizika, kontrole i čitkost igre budu na potrebnom nivou pa je ova verzija Super Turricana i u ono vreme dobila dobre ocene, a i danas se udobno igra. Slobodni ste da u donjem videu pogledate kako se ja u njoj provodim prvih par minuta:\nNo, ove igre nema u kolekciji Turrican Flashback jer Factor 5 nije radio njenu verziju. Umesto nje, imamo drugu igru po imenu Super Turrican.\nNaime, prefiks „Super“, iako već prisutan u nekim igrama za NES (naravno već u Super Mario Bros.) je počeo da biva zaozbiljno eksploatisan kada je izašla naslednica te konzole, Super NES, odnosno SNES. Iako u Japanu dostupna od 1990. godine, SNES je na evropsko tržište dospela tek polovinom 1992. pa je i Super Turrican za ovu konzolu sa svojim izlaskom u proleće 1993. godine bio sasvim prirodno tempiran da bude dobro primljen, „moderni“ i modernizovani Turrican naslov za novi hardver. Factor 5 su ovde bili glavni developer i ovaj Super Turrican nije port prethodno postojeće Trenzove igre.\nAli nije u pitanju ni sasvim originalan naslov. Super Turrican je neka vrsta greatest hits paketa u kome su Factor 5 slobodno i nesputano izmešali elemente prve dve Trenzove igre ali i svojih sopstvenih kreacija rađenih za Turrican 3 za Amigu odnosno Mega Turrican za Sega Mega Drive (detaljnije o ovome niže) kreirajući jedan kompaktan, energičan igrački koktel u kome je prezentaciji posvećena velika pažnja, s obzirom da su „igrački“ delovi jednačine uglavnom već bili rešeni za potrebe prethodno rađenih igara.\nOvo je već vidno udobniji naslov, iako pričamo o još jednoj teškoj igri. Factor 5 su ovde pazili da postoji i varijacija u okruženjima ali i pažljivije odmeren tempo igranja gde će se izazovi smenjivati i zahtevati od igrača promenu u taktici i razmišljanju svakih nekoliko minuta. Ovo je, shodno tome, i brža igra od Turrican II: The Final Fight sa smenjivanjem između širokih, otvorenih lavirinata i linearnijih, „hodničkih“ sekcija koje uglavnom sve redom imaju promišljen izazov i potrebu da igrač shvati kakav novi problem ima pred sobom i reši ga na osoben način.\nSvojevremeno sam napisao da su Factor 5 pravili bolje Turrican igre od Manfreda Trenza koji je ovaj serijal, jelte, izmislio, i u Super Turrican se svakako može porediti kako izgledaju iste mape koje je radio Trenz, samo u verziji nastavljača njegovog dela. Recimo finalna mapa u „alienovskoj“ pećini je vrlo slična u obe verzije, osim što kod Factor 5 tempo bude brži jer je igrač kanalisan na akciju radije nego na premišljanje između ostalog pametno dizajniranom mehanikom. Naime, Super Turrican je prva igra u serijalu (i jedina) u kojoj protagonist na raspolaganju ima „freeze ray“. Ovaj zrak koji se aktivira levim trigerom i, za razliku od „normalnih“ oružja što pucaju samo levo ili desno, može se vrteti u krug 360 stepeni, zaustaviće na mestu i držati smrznutim par sekundi praktično sve „normalne“ protivnike, pa čak i neke minibosove i time radikalno ubrzati tempo odvijanja igre. Sa druge strane, čak i borbe direktno prekopirane iz Turrican II: The Final Fight, recimo ona sa džinovskim robotom kome možete naskočiti na cev oružja i pucati mu odatle u lice, su ekonomičnije dizajnirane, sa manje frikcije i bržim postizanjem rezultata ako znate šta radite.\nSuper Turrican ima i „svoje“ elemente i oni su jednako maštoviti kao bilo šta što je Trenz napravio, uključujući bosfajt sa džinovskom rotirajućom glavom koja ispaljuje „bullet hell“ salve metaka – a kojoj direktno prethodi bosfajt „za zagrevanje“ sa mašinama koje pucaju određenim ritmom u istoj toj prostoriji. Iza ovoga sledi takođe originalno napravljen „snežni“ nivo koji je veoma zabavan na ime svoje sumanute fizike ali i Jetijima nalik čudovišta koja guraju snežne grudve ispred sebe štiteći se na taj način od paljbe (ali ne i od zraka za zamrzavanje koji i ovde radi svoj posao). Super Turrican se završava moćno-izgledajućim mada srazmerno jednostavnim bosfajtom sa pravom „kraljicom“, odnosno sa čudovištem praktično prepisanim od Gigera (gde je usputna stanica bio R-Type, naravno) i mada ovaj omaž Alienu nema mnogo rezona s obzirom na priču u kojoj je glavni neprijatelj, jelte, mašina, ovo je definitivno sjajan kraj za igru.\nSuper Turrican je vrlo atraktivan naslov, srazmerno kratak – svega četiri distinktna „sveta“ – ali nabijen akcijom, sa unapređenjima nekih klasičnih Turrican mapa, sa originalnim sadržajem koji je izveden sigurno i ubedljivo, te sa izuzetno korisnim zrakom za zamrzavanje koji celoj igri daje sasvim drugu dinamiku. Sa druge strane, pričamo i o fantastično lepoj grafici gde se počinje izuzetno atraktivnim prizorima sa sve transparentnim sprajtovima ali i ukusnim korišćenjem Mode 7 skaliranja koje je SNES mogao da radi, a završava paralaksnim skrolovanjem gigerovske pozadine koje treba videti da bi se poverovalo. Muzika Chrisa Hülsbecka, naravno, divno zvuči u SNES izvedbama baziranim na semplovanim isntrumentima, sa raskošnim aranžmanima nekih od klasičnih tema ovog serijala.\nTurrican Flashback se završava igrom Mega Turrican, dakle, verzijom Turricana 3 koju su Factor 5 napravili za Seginu Mega Drive/ Genesis konzolu a koja je izašla 1994. godine. Ovo je najbolja igra u serijalu za moj groš, a nju sam, zapravo, i najviše u životu igrao, prevashodno u verziji za Amigu – izašloj 1993. godine – koja se zvanično zvala Turrican 3.*\n*što valjda sugeriše da „The Final Fight“ nije bio STVARNO final\nKao prva Turrican igra koju su Factor 5 uradili kompletno, od temelja do krova, Turrican 3 je vidno zreliji naslov. Ovde se pažljivo išlo na sažimanje nekih elemenata igranja tako da se zadrži istraživačko-lavirintska priroda igre ali da se igrač kanališe u određenom smeru na jasnije, pa i prirodnije načine, i da mu se tamo pripreme atraktivni set pisovi i borbe sa bosovima.\nNaravno, i dalje neki nivoi apsolutno zahtevaju da pratite nedijegetičku oznaku „Exit“ koja će sugerisati na koju, otprilike, stranu treba da idete da biste stigli do izlaza pre isteka vremena, ali, recimo, prvi nivo je izuzetno dobar primer otvorenog a usmerenog igranja gde je okruženje dovoljno široko da istraživanje ima smisla ali i gde nikada niste u dilemi na koju stranu treba ići. Ovim Turrican postaje igra u kojoj su ponovljena igranja tu da biste uživali u efikasnijem prolasku a ne kao jedini način da, mehaničkim pamćenjem mape iz stotinu neuspešnih pokušaja, nekako stignete do kraja.\nNaravno, daleko od toga da je Turrican 3/ Mega Turrican sada „laka“ igra, samo je u pitanju teška igra koja ne uživa u tome da vas zavlači po ćorokacima već je srećnija ako znate kuda treba da idete jer onda može da vam na taj put nabaci neke neočekivane – i očekivano teške – prepreke. Svakako ću priznati da ovde gubimo element „metroidske“ tenzije koju je Trenz postigao u finalnim mapama prve dve igre – a i Factor 5 su je ponovili za delove Super Turrican – ali ovo se kompenzuje najmaštovitijim spektrom okruženja kroz koja prolazite ali i najmaštovitijim bosfajtovima. Turrican 3/ Mega Turrican ima i vrlo ambiciozan i smeo pokušaj proširivanja mehaničkog vokabulara igre pa ujmesto lightning whipa ili freeze rayja iz prethodnih igara ovde imate neku vrstu „grappling hook“ dodatka kojim se, kao u Capcomovom Bionic Commandou kačite za ivice i verete po njima, osim što je ovde fizika kompleksnija. U nekim momentima, kad se sve skocka, ovo izigravanje Tarzana daje spektakularne scene u kojima koristite inerciju i nakupljenu brzinu njihanja da sebe lansirate do nedostižnih platformi. No, u većini momenata ovo je prekomplikovano i šeprtljasto.\nAli sa druge strane, ova igra ima podvodne delove koji su gotovo drsko odlični (bolji od slične sekcije u Turrican II), sa sve krunom u vidu bosfajta protiv džinovskog oktopoda (koji, da budemo fer, ima samo četiri pipka i verovatno mu ni samom nije lako), sekciju u kojoj skačete sa jedne na drugu leteću platformu dok pucate po pticama na mlazni pogon, briljantnu „obradu“ prvog bosfajta iz prve igre protiv džinovske pesnice, ali i „robotske“ sekcije koje jako podsećaju na Contra: Hard Corps osim što je originalni Turrican 3 za Amigu izašao pre Konamijeve igre.\nGeneralno, bosfajtovi su odlični i Factor 5 se ovde ne stide da ih nanižu nekoliko za redom, ponavljajući neke koji su se pokazalo uspešnim ranije, uključujući borbu protiv „Aliena“ iz Super Turricana, osim što je ona ovde mehanički složenija, ali i borbu protiv hodajućeg robota na mlazni pogon kome morate protrčavati između nogu i naskakivati na leđa. Uopšte, igra je izuzetno maštovita i pogotovo u bosfajtovima ide znatno preko onog što je za Turrican bio standard, sa finalnom borbom koja je VEOMA teška, a koja ima i dve distinktne faze. Istovremeno, nisam siguran kako su fantastičnu grafiku sa Amige u Factor 5 ovako sigurno transformisali u jednu od najlepših igara za konzolu iz 1988. godine, ali Mega Turrican je RAZVRATNO prelepa igra sa nekim od najdetaljnijih okruženja ne samo u ovom serijalu već i na ovoj konzoli. Factor 5 su ovde zbilja bili na vrhuncu svojih moći i Mega Turrican je perfektan način da se zaokruži kolekcija Turrican Flashback.\nReč-dve o pomenutim „quality of life“ elementima ovog paketa: Turrican Flashback ne samo da omogućava snimanje pozicije bilo gde i bilo kada – a što je već od ogromne pomoći modernom igraču – već ima i „premotavanje“ unazad koje može da ide sve do momenta kada ste počeli da igrate igru (i može mu se podesiti brzina) a koje je EKSTREMNO korisno za prelaženje nekih – MNOGIH – komplikovanih platformskih i akcionih deonica u kojima se zaista očekuje nadljudska koordinacija pokreta i do u piksel precizna kontrola. U donjem videu ćete me videti kako ovu pomoć koristim obilno i često jer ipak neću živeti večno.\nSve u svemu Turrican Flashback je robusna i atraktivna kolekcija igara koje epitomiziraju „evropsku“, ali pre svega „Amiga“ filozofiju kreiranja akciono-platformskih naslova, a koja, uključivanjem naslova od različitih autora i sa različitih platformi fino prikazuje evoluciju dizajna kroz godine. Kogod je zainteresovan za samu krtinu ovog vrlo partikularnog tipa igara, sa Turrican Flashback ne može da pogreši jer su u pitanju najbolje verzije ove četiri igre, sa najboljom grafikom i Hülsbeckovim himničnim skorovima.\nJedini način da ova kolekcija bude još bolja bio bi da je u nju uvršćen Super Turrican 2. Ali nije i mada je činjenica da bi ona odudarala od ostatka ponude, bilo bi sjajno da smo ovde mogli da vidimo kako je Factor 5 završio svoj rad na ovom serijalu. Pretpostaviću da je nekakav problem sa pravima u pitanju (igru je izdao Ocean) jer je i pre nekoliko godina ova igra povučena sa Nintendovog tadašnjeg Virtual Console servisa bez obrazloženja…\nSuper Turrican 2 nije ista igra kao ostale iz serijala i sa ovim naslovom za SNES iz 1995. godine Factor 5 su napravili vidan napor da imitiraju dinamiku linearnih akcionih igara poput Contra ili Midnight Resistance. Ovo je stoga decidno ne-lavirintska igra, sa linearnim kretanjem kroz okruženje i potrebom da se strogo skriptovani talasi neprijatelja i drugih prepreka „rešavaju“ pametnom kombinacijom skakanja i pucanja. Ovo je, dakle jednostavnija ali mnogo brža i dinamičnija igra od prethodnih Turricana, koja je svojevremeno dobila odlične ocene a i danas, bez obzira što je delila generaciju sa nekim od najboljih naslova iz run ’n’ gun žanra (Contra III: Alien Wars, Contra, Hard Corps, pa i Metal Slug koji je izašao naredne godine), ima da ponudi brizantnu akciju i lepu grafiku. Možda jednom dobijemo paket koji sadrži i nju. U donjem videu, prva mapa ove igre:\nPrevious Jazz Nedeljom: Jun Miyake: Lost Memory Theatre Act-3\nNext Pročitani stripovi: Against Hope\n[…] 6. Turrican Flashback […]


OTKAZALA VENČANJE, OSTAVILA VERENIKA I OTERALA PRIJATELJE DO ĐAVOLA: Mlada pobesnela jer gosti nisu hteli da joj udovolje SVADBENIM POKLONOM | Planeta | Kurir\nON JE PUKOVNIK RUSKIH SPECIJALACA I NAJOBUČENIJI VOJNIK NA 7\t760\nNEMCI OBJAVILI KOLIKO IM SE LJUDI DOSELILO ZA 2 GODINE: Rumuna 5\nLEŽALA U KOMI 10 GODINA, A ONDA POČELA DA SE PORAĐA: Uhapšen 2\t64\nNEMA VIŠE JURCANJA PO NEMAČKIM AUTO-PUTEVIMA: Procurio predlog\nMISTERIOZNA OTMICA PODIGLA AUSTRIJU NA NOGE: Nestala žena (88) 14\nPUTIN I ERDOGAN PRAVE NOVU STRATEGIJU: Posle povlačenja Amerike\nHTELA DA BUDE KARDAŠIJAN\nOTKAZALA VENČANJE, OSTAVILA VERENIKA I OTERALA PRIJATELJE DO ĐAVOLA: Mlada pobesnela jer gosti nisu hteli da joj udovolje SVADBENIM POKLONOM\nPlaneta 28.08.2018. 10:08h 28.08.2018. 10:08h\nJedna Kanađanka je postala poznata širom sveta pošto je otkazala venčanje zbog neverovatnog razloga.\nMlada, koja je na internetu identifikovana kao Suzan, otkazala je venčanje, ostavila dugogodišnjeg verenika i optužila svoje prijatelje i porodicu zbog toga što nisu podržali njeno venčanje od 60.000 dolara.\nTokom vikenda, ova priča je postala hit u celom svetu pošto je najpre na Fejsbuku objavljen post u kome se otkazuje venčanje.\n"Dragi prijatelji, s velikom tugom objavljujem otkazivanje venčanja. Izvinjavam se što otkazujem samo četiri dana uoči održavanja. Nažalost, verenik i ja smo raskinuli zbog nekih nedavnih problema. Odlučili smo da završimo našu vezu", navodi se na Fejsbuku.\nSuzan je potom objasnila kako joj se veza naglo okončala jer njeni gosti nisu uspeli da im poklone po 1.500 dolara koje su od njih tražili.\nOna je napisala da je upoznala svog sada bivšeg verenika sa 14 godina i da su zajedno radili na porodičnoj farmi.\nOna je takođe rekla da su zatim otišli na koledž zajedno i radili naporno kako bi "postali finansijski stabilni".\n"Uspeli smo da uštedimo skoro 15.000 dolara za venčanje. S obzirom da je naša ljubav bila bajka, želeli smo ekstravagantno venčanje. Počeli smo da obilazimo mesta i rešili da odaberemo skuplje opcije."\n"Naše venčanje iz bajke trebalo je da košta 60.000 dolara, u šta su uključeni i letovi za Arubu. Sve što smo tražili je bila pomoć naših prijatelja i porodice kako bi se to desilo."\nOni su naime od svih gostiju tražili poklon u kešu i to po 1.500 dolara. Međutim, iako su neki u početku obećali, kasnije su počeli da otkazuju.\nSuzan je izgubila svaku nadu da će ostvariti svoj san - pogotovo kada je njen verenik ponudio da preskoče veliko venčanje i održe ceremoniju u Las Vegasu.\nBila je ogorčena: "Samo sam želela da budem Kardašijan na jedan dan, a onda ću živeti normalno."\nStvari su se sve pogoršale za Suzan - njen partner je počeo da je ogovara sa prijateljima, počeo je da ostaje do kasno, a sumnjala je da je čak i da je vara.\nNa kraju je shatila da jedina stvar koju treba da uradi je da pobegne od svega. Tako da umesto da se uda, odlučila je da ode u Južnu Ameriku na 2 meseca kako bi se oslobodila "toksične energije".\nSVATOVI OSTALI U ŠOKU, ČUO SE SAMO VRISAK: Ljubavnica u venčanici uletela u crkvu (VIDEO)\nŠOK NA SVADBI! OSTAVILA I MLADOŽENJU I SVATOVE: Mlada pokupila 14.000 evra i pobegla, a kad čujete zašto...\n(VIDEO) NAJTUŽNIJA MLADA SVIH VREMENA: Kada čujete priču ove žene, srce će vam prepući od tuge!\n(VIDEO) SVI GOSTI KRENULI DA VRIŠTE: Helikopter sa mladom se srušio pred svatovima, a onda se dogodilo nešto još luđe


BalkanMagazin :: Afera zbog izlaska ČEZ-a iz Bugarske energetike\nAfera zbog izlaska ČEZ-a iz Bugarske energetike\nponedeljak, 26. februar 2018 10:40\nTemenužka Petkova, bugarska ministarka energetike podnela ostavku posle informacija u medijima da je povezana s kupcem – malom, nepoznatom firmom Inerkom, koja koja kupuje imovinu češke energetske kompanije ČEZ u Bugarskoj.\nBugarska ministarka energetike Temenužka Petkova dala je u petak ostavku nakon što su u tamošnjim medijima objavljene informacije da je povezana za malu, praktično dosad nepoznatu firmu „Inerkom“ (Inercom), koja kupuje imovinu češke energetske kompanije ČEZ u Bugarskoj, javlja češka agencija ČTK.\nBojko Borisov, predsednik vlade Bugarske potvrdio je odmah potom da će ostavku prihvatiti.\nČEZ je prošle nedelje saopštio da je prihvatio prodaju svoje aktive u Bugarskoj kompaniji „Inerkom Bulgaria“ i da će ugovor o tome biti potpisan za nekoliko dana.\nPonuda „Inerkoma“ je, prema saopštenju ČEZ-a, osetno iznad tržišne vrednosti prodavanih akcija, koja je utvrđena nezavisnom procenom. ČEZ je saopštio da je dogvorio prodaju po višoj ceni nego što je za akcije platio 2004. godine (tada je ta cena bila 285,1 miliona evra).\nPrema informacijama iz bugarskih izvora, prodajna cena iznosi 320 miliona evra, a to iz ČEZ-a nije demantovano.\nBorisov je 23. februara novinarima u Briselu izjavio da ostavku Petkove prihvata ali da odbija da ona ima bilo kakvu krivicu u ovoj stvari. Na ugovor o prodaji vlada, po rečima premijera, nija imala nikakav uticaj, a taj ugovor će proveriti nezavisni regulativni organi i odlučiti o tome da li će biti odobren.\nŠef bugarske parlamentarne komisije za energetiku Deljan Dobrev je, pre toga ,ovim povodom izrazio obojazan da li je mala, i dosad nepoznata firma „Inerkom“, s godišnjim prihodom od nešto oko 800 miliona evra, sposobna da upravlja strategijskim delom energetskog sektora koji se prodaje. Slične bojazni izrazila je i opozicija.\nGlavni deo aktive ČEZ-a u Bugarskoj čini najveće elektrodistributivno preduzeće u zemlji, koje ima nešto preko tri miliona klijenata. ČEZ je nedavno, posle dugortrajnih sporova s bugarskim vlastima oko cene elektrtične energije, odlučio da napusti ovo tržište.\nInače, još pre dve godine češki vlasnik je pokrenuo međunarodnu arbitražu protiv bugarske vlade, u kojoj se traži visoka odšteta od više stotina miliona evra zbog državnih mera koje su teret održanja neekonomske električne energije prebacile na firrme ČEZ-a u Bugarskoj.\nIz sličnih razloga, posle međunarodne arbitraže, ČEZ je pre tri godine naopustio i Albaniju, gde je, takođe, držao najveće elektrodistributivno preduzeće, koje nije moglo izdržati pritisak tamošnje vlade da se održi neekonomske cena struje.\nKako se navodi iz centrale ČEZ-a, ovaj koncern napušta Bugarsku i zato što namerava da se usmeri na poslovanje u Češkoj i srednjoj Evropi, pre svega, na razvoj obnovljivih izvora energije.


Medvedev Zapadu: Ne izmišljatje da želimo nuklearni rat - Afera\nZamenik šefa ruskog Saveta bezbednosti Dmitrij Medvedev odbacio je kao ciničnu zapadnu retoriku kojom Rusija navodno preti svetu nuklearnim sukobom\nU postu objavljenom na njegovom Telegram kanalu u četvrtak, Medvedev je rekao da „strani analitičari nikada ne prestaju da govore o ratu NATO-a sa Rusijom“.\n„Cinizam zapadnih ‘govorećih glava’ postaje sve jasniji. Oni idu do krajnjih granica u svojim pokušajima da ubede svakoga da Rusija preti svetu nuklearnim sukobom“, rekao je Medvedev.\nOn je podsetio da je bivši predsednik Sjedinjenih Država Donald Tramp „tek nedavno izneo i takve optužbe, iako je to učinio uglavnom da bi se zagledao u [sadašnjeg predsednika Džoa] Bajdena“.\n„I, naravno, evropski marifetluci dodaju svoje tanke glasove u hor“, dodao je Medvedev.\nOvo je još jedna u nizu poruka iz Moskve da Rusija nema nikakve namere da otpočne nuklearni rat sa Zapadom, niti da upotrebi nuklearno oružje u Ukrajini.\nPovod za ove spekulacije proizašle su – a odakle drugo – iz zapadnih vojnih krugova, koji su ove „informacije“ doturili probranim zapadnim medijima. Prema ovim tvrdnjama, Rusija namerava da u Ukrajini upotrebi nuklearno i/ili hemijsko oružje.\nMoskva je od samog početka uskoba odbacila ovako nešto i optužila zapad i vlasti u Kijevu da priželjkuju takav događaj. Rusko ministarstvo odbrane nedavno je čak upozorilo da SAD i Kijev spremaju „provokaciju“ u Donbasu gde bi iskoristili nuklearno ili hemijsko oružje i za to optužili Rusiju.\nPoslednjih dana ruski i američki zvaničnici imali su prve formalne kontakte od kada je optočela specijalna ruska operacija u Ukrajini, a na vrhu agende našla su se pitanja bezbednosnih garancija i nuklearnog oružja.\nDŽIHHADISTI U UKRAJIJINI: Turska poslala u Donbas stotine militanata iz Sirije\nRusija i Turska dogovorile evakuaciju iz Mariupolja\nPOSLE "AZOVA": Vojnici Ukrajine se masovno predaju\nPAPA FRANJA VIDI KATASTROFU: Svetu preti nuklearni rat, moraćemo da...\nPapa Franja upozorio na nuklearni rat Papa Franja ukazao je da svetu preti nuklearni…\nUkrajinski komandant iz Azovstala traži pomoć od vlasnika Tesla-e\nOBOREN JOŠ JEDAN EVROPSKI REKORD! U Dedinju izvedeno 13 TAVI procedura za dan – ugrađene proteze od svinjske maramice!


Forbs: Kajli Džener najmlađa milijarderka koja sama zarađuje | N1 Srbija 2\n"Ono što je njena polusestra Kim Kardašijan Vest napravila za zadnjice, Džener je učinila za pune usne. Poput Kardašijan Vest, iskoristila je svoje atribute kako bi stekla slavu i novac. Ipak, dok je njena sestra poznatija po prvom, Džener se dokazala uspešnom u drugome", ističe se u priči o devojci s naslovnice.\n"Wow. Ne mogu da verujem da objavljujem svoju Forbs naslovnicu. Hvala vam za članak i priznanje. Srećna sam da mogu svaki dan raditi ono što volim. Nisam ovo mogla ni sanjati", napisala je Kajli Džener uz objavljenu fotografiju naslovne stranice poslovnog mesečnika.\nKako Kajli Džener dolazi iz bogate porodice, i najmlađa je ćerka Kejtlin (nekadašnjeg Brusa) i Kris Džener, mnogi su korisnici društvenih mreža kritikovali Forbs što uz 20-godišnju devojku kažu da "sama zarađuje".\n"Samostvoren znači da si uspeo u životu bez pomoći. Upotreba u rečenici: Forbs tvrdi da je Kajli Džener samostvorena žena", objavljeno je na Tviter stranici Dictionary.com.\n"Samostvorena? Stvarno? Lako je postati milijarderka kad su ti roditelji milioneri... To se zove generacijsko bogatstvo + nepotizam", napisala je na svojoj stranici na Tviteru portparolka američkog ogranka kompanije L'Oreal Luxe Šelbi Ajvi Kristi.\nTagovi: Kajli Džener , Kim Kardašijan , Forbs , milijarderi , Kejtlin džener\nOvako nešto ne bi smelo ni da primiriše u medije, jer to izaziva uznemirenje javnosti i konstantnu devijaciju kriterijuma moralnosti, ili da kažem na srpskom: ogoljena stražnjica, naduvana usta i sise ne bi trebalo da budu tema koja privlači pažnju iole ozbiljnijih medija, pa tako ne bi došlo do situacije da nam ove izopačenosti postaju normalan deo života. I zapamtite, dečije glavice su kao prazna knjiga, mi u njih upisujemo pravila i šablone kako će se ponašati.\nSvojevremeno je Jovo Tosevski pisao da je najpouzdaniji nacin zarade investiranje u zensku tastinu. Slucaj klana Kardasijan najbolje potvrdjuje tu tezu: 'starlete' bez trunke stida i morala ogoljuju sebe svetu i 'savetuju' ostale zene mizernog samopostovanja kako da budu kao one lepe, sa bujnom pozadinom, poprsjem, usnama, kosom. I pri tome zaradjuju na tim istim zenama. Civilizacijski je neuspeh i potonuce ovakve osobe izjednacavati sa inovatorima/preduzetnicima kao sto je Ilon Mask, recimo.\nA muška taština? Sportski automobili, motori, jahte, skupi satovi... Ženska taština je makar jeftinija jer se svodi na krpice i šminkicu, a muška vala košta i održava tolike industrije!